Objavljen Zaključni izvještaj o stradanju svih naroda u srebreničkoj regiji od 1992. do 1995. godine - Detektor\n21. Jula 2021.15:23\nZaključni izvještaj Nezavisne međunarodne komisije za istraživanje stradanja svih naroda u srebreničkoj regiji u periodu od 1992. do 1995. godine objavljen je na internet stranici komisije koju je 2019. formirala Vlada Republike Srpske. U izvještaju se navodi da Srebrenica ne bi pala brzo da su je branili pripadnici Armije Bosne i Hercegovine, kao i da je maksimalan broj osoba koje su mogle biti sahranjene u primarnim grobnicama na ovom području oko 3.700.\nPrema ovom izvještaju, za istragu koju je provodio Međunarodni krivični sud za bivšu Jugoslaviju (MKSJ) postoje uvjerljivi razlozi da se posmatra kritički.\n“Istraga se nije odnosila na uzroke i dešavanja prije 11. jula 1995. godine. Pored toga, u skladu sa međunarodnim humanitarnim pravom istraga se nije odnosila na brojne operacije ili sudbinu boraca već na sudbinu onih koji nisu borci bez obzira da li su prvobitno bili pripadnici vojske ili ne”, navedeno je, uz dodatak da je komandna odgovornost bila glavni faktor tokom rata u BiH.\n“Postavlja se pitanje do kog nivoa su Radovan Karadžić i Ratko Mladić bili umiješani u samo naređivanje ubistava kao i da li su za ubistva saznali prije ili nakon što su se desila?”, navodi se u izvještaju, pri čemu se dodaje da je važan broj nevino strijeljanih ljudi.\nKaradžić i Mladić su osuđeni na doživotne kazne zatvora zbog genocida u Srebrenici i drugih zločina u BiH.\nPrema zaključku iznesenom u ovom izvještaju, maksimalan broj osoba koje su mogle biti sahranjene u primarnim grobnicama Srebrenice jeste oko 3.700, te nije mogao biti veći od 3.715.\nU izvještaju se navodi kako je glavni problem u tome što pristrasnost, pogrešna sjećanja, glasine, inat, obećanja o smanjenim kaznama mogu ponekad otežati postupak saznavanja odgovora na centralna pitanja, što je “mučilo suđenja pred MKSJ-om dok je isti postojao”.\nKao najveći problem prilikom utvrđivanja odgovornosti za ratne zločine u Srebrenici navodi se neujednačenost i nepravilnost međunarodnog pravosudnog sistema, što se poredi i sa Sudom BiH.\nKako se navodi, pred ovim sudom je procesuirano 137 lica za zločine koji se dovode u teritorijalnu vezu sa srebreničkom regijom, pri čemu je 10 lica procesuirano za zločine nad srpskim stanovništvom, dok je za zločine nad bošnjačkim stanovništvom optuženo 127 lica.\n“Optužnice za krivična djela genocid i zločin protiv čovječnosti potvrđivane su isključivo za zločine nad bošnjačkim stanovništvom”, navedeno je u izvještaju, te dodano kako nijedna optužnica nije podignuta za zločine nad Srbima u vezi sa krivičnim djelima “genocid i zločin protiv čovječnosti”.\nNacionalne tenzije na prostoru Podrinja prije rata\nPrema ovom izvještaju, napisanom na više od 1.000 stranica, srebrenička regija, koja se sastoji od Srebrenice, Bratunca, Zvornika, Milića i Vlasenice, predstavljala je cjelinu u kojoj su navedene opštine bile koncentrisane jedna na drugu.\n“Nacionalne tenzije na prostoru srednjeg Podrinja, posebno na područjima Srebrenice i Bratunca, tokom osamdesetih godina 20. vijeka bile su izrazito visoke”, navodi se u izvještaju, kao i da su pojedini beogradski listovi pisali o ugroženosti srpskog naroda na području Srebrenice i Bratunca.\nBorbe u opštini Zvornik između muslimanskih i srpskih teritorijalaca započele su 9. aprila 1992. godine, kada su, kako se navodi, na teritoriji Srebrenice pripadnici muslimanske teritorijalne odbrane osnovali niz ratnih stanica policije sastavljenih isključivo od muslimana.\n“Iz zasjede u selu Potočari, pod komandom Nasera Orića, jedna grupa muslimanskih vojnika 20. aprila ubila je pet pripadnika Jugoslovenske narodne armije (JNA). Tih dana civilnih žrtava bilo je i među Srbima i među Muslimanima u Srebrenici”, navedeno je.\nPrema izvještaju, polovinom 1993. godine započeti su pregovori posredstvom međunarodne zajednice o formiranju demilitarizovane zone i enklave Srebrenica, koje bi bile pod zaštitom snaga Ujedinjenih nacija (UN). Uporedo s pregovorima, konvoj UNHCR-a ušao je u Srebrenicu i donio velike količine humanitarne pomoći. Istovremeno je započela evakuacija muslimanskog civilnog stanovništva u Tuzlu, koja je trajala do 2. aprila 1993. godine, kada su snage pod komandom Nasera Orića nasilno onemogućile evakuaciju.\nSavjet bezbjednosti UN-a je 16. aprila 1993. godine donio Rezoluciju 819, u kojoj stoji da se odmah prekinu svi oružani napadi na Srebrenicu, te da se snage Vojske Republike Srpske (VRS) povuku sa područja oko Srebrenice. Istog dana Glavni štab VRS-a postupio je po Rezoluciji, a dva dana kasnije postignut je Sporazum o demilitarizaciji Srebrenice i Žepe, koji su potpisali predstavnici VRS-a, Armije Republike BiH (ARBiH) i UN-a, koji su bili garanti ovog sporazuma, odnosno i demilitarizacije enklava Srebrenica i Žepa.\nOsvrćući se na događaje od 11. jula 1995. godine, u izvještaju se navodi kako je načelnik štaba Drinskog korpusa general-major Radislav Krstić u prijepodnevnim satima usmeno izdao zadatke potčinjenim jedinicama za produženje napada ka gradu, sa zadatkom da se uđe u Srebrenicu.\n“Do 11:00 sati 11. jula, devet pripadnika jedinica 28. divizije ARBiH u Srebrenici ubijeno je i 30 ranjeno, što predstavlja manje od jedan posto ukupnog osoblja divizije”, navedeno je, te se dodaje kako, imajući u vidu izuzetno nizak broj žrtava i dovoljno materijalnih i tehničkih sredstava, kao i podršku Holandskog bataljona UNPROFOR-a, 28. divizija nije pretrpjela poraz i bila je u stanju da brani Srebrenicu.\n“Uzevši u obzir ogromnu prednost koju snage u odbrani imaju u odnosu na snage koje napadaju, do pada Srebrenice ne bi došlo tako brzo da su jedinice Armije BiH odlučile da brane grad”, navodi se u izvještaju te dodaje da pripadnici ABiH nisu ni pokušali da uspostave bilo kakav efikasan sistem odbrane.\nKomisija za istraživanje stradanja svih naroda u srebreničkoj regiji osnovana je tokom 2019. godine, na inicijativu Narodne skupštine Republike Srpske (NSRS) i tadašnjeg predsjednika RS-a Milorada Dodika, danas člana Predsjedništva BiH. Tada su formirane dvije komisije koje su trebale preispitati već utvrđene i pronaći nove činjenice o stradanju civila u proteklom ratu – Komisiju za istraživanje stradanja Srba u Sarajevu i Komisiju za istraživanja stradanja svih naroda u srebreničkoj regiji.\nU junu ove godine, Vlada Republike Srpske je na posebnoj sjednici primila k znanju Izvještaj Nezavisne međunarodne komisije za istraživanje stradanja svih naroda u srebreničkoj regiji u periodu 1992–1995. godine, i tada je predsjednik Gideon Greif kazao kako je ponosan što je mogao da predstavi izvještaj.\n“U svom radu bili smo slobodni i rukovodili smo se istinom, pravdom i činjenicama”, rekao je Greif nakon sjednice.\nGrief je, gostujući na Radio televiziji Republike Srpske (RTRS) u emisiji “Intervju”, iznio zaključke komisije da u Srebrenici nije počinjen genocid i da je korigovan broj žrtava, o čemu je Balkanska istraživačka mreža BiH ranije pisala.\nKomisiju su pored Greifa činili Yukie Osa, Steven Meyer, Laurence Armand French, Roger Byard, Adenrele Shinaba, Giuseppe Zaccaria, Walter Manoschek i Markus Goldbach.\nIzvještaj o stradanju Srba u Sarajevu od 1991. do 1995. godine, napisan na više od 1.200 stranica, objavljen je na internet stranici Komisije u aprilu ove godine.\nBalkanska istraživačka mreža BiH je analizirala koliko dio izvještaja koji se odnosi na najvažnije događaje u Sarajevu od 1992. do 1995. godine odgovara sudski utvrđenim činjenicama, kao i dijelove zaključaka kojima se daje karakter sukoba u glavnom gradu.


Program Sarajevskog otvorenog centra povodom 16 dana aktivizma protiv rodno zasnovanog nasilja i 10. decembra, Međunarodnog dana ljudskih prava 2016 – Sarajevski Otvoreni Centar\nTokom posljednje dvadeset i četiri godine, globalna Kampanja 16 Dana aktivizma protiv rodno zasnovanog nasilja je bila posvećena javnom zalaganju i koordiniranju rada na podršci zaustavljanju rodno zasnovanog nasilja na lokalnom i međunarodnom nivou. Kampanja je pokrenuta na prvom Institutu za globalno liderstvo žena, koji je organizovao Centar za globalno liderstvo žena 1991. godine na Univerzitetu Rutgers.\nDatumi, 25. novembar (Međunarodni dan borbe protiv nasilja nad ženama) i 10. decembar (Dan ljudskih prava), su odabrani kako bi se naglasila povezanost između zaustavljanja rodno zasnovanog nasilja i vrijednosti ljudskih prava, i istaknuto je da rodno zasnovano nasilje predstavlja međunarodno kršenje ljudskih prava. Ovaj šesnaestodnevni period takođe ističe druge značajne datume, uključujući 29. novembar, Međunarodni dan braniteljica ljudskih prava, 1. decembar, Svjetski dan borbe protiv AIDS-a, 6. decembar, Dan obilježavanja montrealskog masakra.\nU Kampanji 16 dana aktivizma učestvuju pojedinke i pojedinci i grupe širom svijeta, i koriste okvir ljudskih prava u zalaganju za uklanjanje svih oblika nasilja protiv žena kroz aktivnosti podizanja svijesti na lokalnom, državnom, regionalnom i međunarodnom nivou.\n16 dana aktivizmameđunarodni dan ljudskih pravarodno zasnovano nasilje\nProgram Sarajevskog otvorenog centra povodom 16 dana aktivizma protiv rodno zasnovanog nasilja i 10. decembra – Međunarodnog dana ljudskih prava\n10. decembar – jedinstvena prilika da se podigne glas


rusija Archives - Danijela Ružičić\nPrvi tekst na ovu temu pojavio se u dnevnim novinama ‘’Blic’’ od 14.09.2016. godine, pod nazivom – ‘’ Vučić: Moj san je carinska unija Balkana, ali ne Jugoslavija’’. Tekst pod istim naslovom pojavio se u hrvatskim medijima istog dana. Dok … Read More\nbalkanska carinska unija, cefta, rusija, Srbija Spoljna politika Srbije u budućnosti mora biti usmerena prema Rusiji\nOd raspada SFR Jugoslavije do danas, Srbija je u različitim državnim inkarnacijama vodila neusklađenu spoljnu politiku, sa nejasnim i konfuznim prioritetima menjanim u skladu sa promenama političke elite koja je vodila državu. Spoljnopolitička orijentacija, prioriteti i otvorena pitanja bila su … Read More\nbrazil, kina, odustati od eu, rusija, spoljna politika, Srbija, srbija i rusija Turska ekonomija će biti u kolapsu!\nEkonomske sankcije prema Turskoj u potpunosti opravdane! Nakon uvođenja ekonomskih sankcija od strane Rusije, Turska će biti najveći gubitnik na svetu. A pošto svet ne voli gubitnike, Turska će biti prepuštena sama sebi u rešavanju problema! Dosadašnja ekonomska situacija u … Read More\nekonomske sankcije, kolaps privrede, rusija, turska, turska ekonomija Šansa na tržištu Rusije\nSrbija mora hitno da promeni Strategiju poljoprivrede i da istu u potpunosti usaglasi sa normativima i standardima Ruske Federacije. To je naša šansa koju moramo iskoristiti. Poljoprivreda je jedna od najvažnijih privrednih grana Srbije. Od stepena razvijenosti i kvaliteta primarne … Read More\npoljoprivreda, poljoprivredna mehanizacija, prerada, problemi u poljoprivredi, proizvodnja, rusija, strategija Prijava/Odjava – novi članci\tOdjavi me\tStranePočetna


Strelac i Ovan - Osobe rodjene u ova dva znaka jesu USPESNE, ali one su pre svega ''DOBRI LJUDI'', za ove znake je DOBROTA NEPROCENJIVA, ovi znaci uvek poklanjaju svoju dobrotu koje poseduju mnogo u svom ''VELIKOM i CISTOM SRCU''! - emotivna LUDA\nStrelac i Ovan – Osobe rodjene u ova dva znaka jesu USPESNE, ali one su pre svega “DOBRI LJUDI“, za ove znake je DOBROTA NEPROCENJIVA, ovi znaci uvek poklanjaju svoju dobrotu koje poseduju mnogo u svom “VELIKOM i CISTOM SRCU“!\nOsobe rodjene u znaku Strelca i Ovna su one koje smatraju da je sve prolazno i da ce sve proci, medjutim strelci i ovnovi smatraju da “dobrota uvek ostaje“, upravo zbog toga oni uvek zele pre svega da budu “dobri ljudi’…\nStrelac – znak koji nikada nece prestati da veruje u neko lepse i bolje vreme, znak koji je poznat po svom pozitivnom nacinu razmisljanja.\nOsobe rodjene u znaku strelca nisu one koje mogu da budu dugo vremena tuzne, strelci mogu da budu tuzni samo na trenutke, a nikako ne mogu da budu tuzni neki duzi vremenski period, strelci ne mogu da budu tuzni pre svega zbog toga sto uvek pozitivno razmisljaju, strelci veruju u neke srecne promene, strelci veruju u srecu.\nOsobe rodjene u znaku strelca su “nezaustavljive“, strelce niko ne moze zaustaviti, osobe rodjene u znaku strelca se uvek trude i uvek ostvaruju uspehe, medjutim strelcima je pre svega cilj da budu “dobri ljudi“.\nStrelci veoma razumno razmisljaju, strelcima jeste stalo do uspeha, strelci vole da ostvaruju uspehe, ali strelcima je mnogo vise stalo do dobrote nego do uspeha.


Rukometašice Spartaka prve posle drugog kola | Pančevac\nRukometašice Spartaka prve posle drugog kola\n02.10.2019 16:41·0 komentaraPregleda: 10\nPosle drugog kola Prve lige Srbije grupa Sever se rukometašice Spartaka iz Debeljače nalaze na prvom mestu na tabeli sa maksimalnim učinkom – dve pobede, četiri osvojena boda uz gol razliku 60 datih i 45 primljenih golova.\nPosle trijumfa u Bajmoku u prvom kolu, Spartak je savladao kod kuće Petrovaradin sa 24:19. Crveno-bele se u trećem kolu sastaju u Zrenjaninu sa Proleterom.\nOdigrano je i drugo kolo Treće rukometne lige Sever – grupa Istok. Rukometaši Uniree iz Uzdina su bili slobodni a ORK Crepaja je na domaćem terenu savladala Jedinstvo iz Bočara sa 38:21. Crepaja je druga sa dva osvojena boda, Unirea peta bez boda.\nPrvog vikenda u oktobru igraju u Uzdinu Unirea protiv drugog tima Hercegovine iz Sečnja, dok Crepaja igra u Kovinu protiv Radničkog.


SportDC - Vesti - Ostalo - Rukometaši Sloge bronzani u Bijeljini\n13.08.2018 Administrator DC\nRukometaši Sloge bronzani u Bijeljini\nOd 10. do 12. avgusta u Bijeljini je održan 3. Međunarodni rukometni turnir "Bijeljina kup 2018" koji je okupio 46 ekipa iz Slovenije, Crne Gore, Hrvatske, Srbije i Bosne i Hercegovine.\nNa turniru je učestvovala i selekcija pionira RK Sloga Prnjavor. Prnjavorski rukometaši su u okviru grupne faze zauzeli prvo mjesto, u grupi B, ispred ekipa RK Opus (Hrvatska), ORK Laktaši, RK Bijeljina i RK Metaloplastika Šabac.\nOsvajanjem prvog mjesta u grupi, pioniri Sloge izborili su polufinale uz ekipe RK Kronos (Slovenija), RK Opus (Hrvatska) i RK Prigrevica (Srbija). Polufi nale je donijelo okršaj sa jednom od najkvalitetnijih ekipa iz Srbije u ovom uzrastu, ekipom RK Prigrevica. Poslije velike borbe pobjedu i plasman u finale slavila je ekipa RK Prigrevica, a prnjavorskim rukometašima je uslijedila borba za bronzanu medalju protiv ekipe RK Opus iz Hrvatske.\nPoslije naporne i teške utakmice, u polufinalu, pioniri Sloge nisu poklekli i uspjeli su savladati ekipu RK Opus rezultatom 16:12 i osvojiti 3.mjesto i bro nzanu medalju. Pored bronzane medalje u Prnjavor je došla i nagrada za najperspektivnijeg igrača turnira, koju je osvojio Đorđe Dimitrić. Na ovom izuzetno kvalitetnom turniru, rukometaši prnjavorske Sloge jedini su predstavnik iz BiH koji je uspio doći do medalje.\nTreba napomenuti i činjenicu da su prije ovog velikog uspjeha pionira, i najmlađe selekcije RK Sloga Prnjavor takođe u Bijeljini u kategoriji mini rukometa osvojile treće mjesto.


EU uskoro otvara vrata za radnike sa Zapadnog Balkana\nIako zvuče kontradiktorno, najavljene evropske mjere bi trebale da ostvare vrlo razumljiv cilj Evropljana, da uvedu reda u tržište rada, gđe je danas, priznaju to svi u Briselu, sve značajnija stavka ilegalna imigracija i radnici koji rade za minimalna sredstva, daleko od bilo kakve radničke, socijalne i zdravstvene zaštite.\nUmjesto toga, najavljuje Evropska komisija ovih dana, napraviće se lista potrebnih zanimanja i profila, kakvi će biti dobrodošli i sa područja koje još uvijek ne pripadaju zajedničkom evropskom tržištu rada. Između ostalog, računa se i na države balkanskog regiona.\nRiječ je o poslovima koji se, ciframa, mjere stotinama hiljada i koji bi u najskorije vrijeme, zahvaljujući evropskom rastu, mogli biti aktuelni.Riječ je, takođe, o kvalifikovanim radnicima kakvih, za tave potrebe, nema dovoljno na području Unije.\nZbog toga bi se sklapali ugovori ograničenog trajanja sa balkanskim radnicima, koji bi trajali upravo onoliko koliko bude trajala evropska potreba za dodatnom radnom snagom. Sa druge strane, Evropljani najavljuju rigorozne mjere prema kompanijama koje zapošljavaju ilegalne radnike, čiji je posao, u najvećem broju slučajeva, potcijenjen, a uslovi rada nepodnošljivi. Takve će se kompanije kažnjavati oštrim novčanim kaznama, gubitkom ugovora , plaćanjem troškova repatrijacije ilegalaca, kao i dodatnim poreskim stavkama.\nEvropska namjera je da se uvede red u tržiste rada, ali i da se pruži šansa onima koji još uvijek gledaju "preko ograde" prema mogoćnosti da za svoje znanje i sposobnosti dobiju i zadovoljavajuću materijalnu naknadu, tim prije što je riječ o ljudima koji dolaze sa prostora koji bi se u skoroj budućnosti trebao pridružiti evropskoj asocijaciji država.


Kako do informacije o porezu na imovinu – Vila As\nInformacije o porezu na imovinu i drugim izvornim javnim prihodima ove godine građani i privrednici će moći da provere preko Jedinstvenog informacionog sistem lokalne poreske administracije. Iako je najavljivan kao jednostavan sistem gde će građani io privrednici preko JMBGa ili PIBa moći da ostvare uvid u sve obaveze po osnovu poreza na imovinu i drugih izvornih javnih prihoda procedura je ipak malo komplikovanija.\nJedistveni informacioni sistem će građanima omogućiti ne samo da vide sve svoje poreske obaveze na teritoriji Republike Srbije, već i da elektronskim putem podnesu prijavu za utvrđivanje poreza na imovinu. Pogodnost elektronskog podnošenja prijave za utvrđivanje poreza na imovinu će naročito značiti pravnim licima koji moraju svake godine da ponavljaju ovaj postupak. Najavljeno je da će od februara na portalu će biti dostupna i usluga elektronskog plaćanja poreza.\nZa privrednike i sve one koji poseduju elektronski sertifikovan potpis, stvari nisu bitno drugačije u odnosu na pristupanje portalu E-porez a detaljna uputstva se mogu pogledati ovde.\nOni koji nemaju elektronski sertifikovan potpis stvari su malo komplikovanije. Naime, ovi građani će morati da podnesu zahtev za otvaranje korisničkog naloga i lozinke, koji se podnosi u filijali lokalne poreske administracije po mestu prebivališta. Građani koji budu koristili ovu uslugu će imati pristup samo i jedino uvidu u Upit stanja, bez mogućnosti podnošenja poreske prijave elektronskim putem preko Jedinstvenog informacionog sistem lokalne poreske administracije.\nFormiranjem Jedinstvenog informacionog sistem lokalne poreske administracije podaci iz 145 lokalnih poreskih administracija su sada sistematizovani čime je omogućen kompletan uvid u lokalnu poresku analitiku svih 4.803.275 fizičkih lica, 208.278 pravnih lica i 265.193 preduzetnika u Republici Srbiji.\nKancelarija za IT i eUpravu je za 6 meseci uspostavila Jedinstveni informacioni sistem u Državnom data centru koristeći, između ostalog, kapacitete Državnog Oracle Cloud sistema i izgradila je potrebnu telekomunikacionu infrastrukturu do svake od 145 lokalne poreske administracije, čime je obezbeđen visok nivo pouzdanosti i sigurnosti obrade i korišćenja podataka, kao i sveobuhvatno delovanje čitave poreske administracije Srbije. Službenici u lokalnim poreskim administracijama izvršili su migraciju podataka i prošli su intenzivne obuke za rad u novom sistemu.


OVO JE DETALJAN APOTEKARSKI RECEP ZA NEGU KOŽE MERILIN MONRO - Lepa&Srećna\nČini se da je dobra hidratacija zaista ključ najbolje nege.Jubilej 60-godišnjice smrti čuvene holivudske dive, trebalo je ovog meseca da se obeleži na razne načine širom Amerike. Međutim, zbog izbijanja pandemije brojni događaji na ovu temu otakazani su ili odloženi.\nJubilej 60-godišnjice smrti čuvene holivudske dive, trebalo je ovog meseca da se obeleži na razne načine širom Amerike. Međutim, zbog izbijanja pandemije brojni događaji na ovu temu otakazani su ili odloženi, piše elle.rs\nJedan od njih je i onaj koji je organizovao Makeup muzej iz Njujorka, u pitanju je izložba pod nazivom “Pink Jungle: 1950s Makeup in America”, čiji deo je posvećen nezi kože Merilin Monroe.\nRecept sa detaljnim instrukcijama za negu kože lica dermatolog je prepisao lepoj Merlin 17. marta 1959. godine i ovaj dokument sada se već vodi kao artefakt, među muzejskom kolekcijom.\nKako ističu stručnjaci iz sveta lepote, koji su bili organizovani za postavku ove značajne izložbe - koža Merlin Monroe nije bila problematična, ali je bila nešto suvlja, te je dermatolog prepisao negu formulisanu mahom na opsežnim sredstvima za hidrataciju kože.\nMeđutim, ono što je značajno u vezi ove "korak po korak" nege od jutra do mraka, jeste to što je uputstvo koje je glumici dato ne samo detaljno i pravilno napisano, već i delotvorno, te bismo i danas mogli da se osvrnemo na ovaj recept i ukrademo poneku foru.\nKoliko možemo da primetimo njujorški dermatolog se vodio idejom da nakon nanošenja određenog proizvoda za hidrataciju, koža sama upije dovoljnu količinu, te da nije neophodno ostavaljati proizvod na njoj - ne bi li koža imala veću mogućnost da diše.


Opština Kovačica » Konferencija Govorite Evropski\nKonferencija Govorite Evropski\nчетвртак, 22 децембра 2011\nU petak 16. decembra su Daniel Magdu i Mariana Gajan, zaposledni u Odeljenju za razvoj OU Kovačica prisustvovali završnoj konferenciji projekta Govorite Evropski u Beogradu. Daniel i Mariana su preko ovog projekta tokom proleća i leta boravili u Belgiji odnosno Holandiji na profesionalnom usavršavanju za radnike državne uprave i lokalne samouprave.\nKonferenciju su organizovali (kao i ceo projekat) Kancelarija za evropske integracije Vlade Republike Srbije, Britanski savet i Delegacija Evropske unije u Srbiji. Na konferenciji su govorili Milica Delević, direktorka Kancelarije za evropske integracije, Vensan Dežer, šef Delegacije EU i Toni OBrajan, direktor Britanskog saveta.\nU drugom delu konferencije su rezultate projekta predstavili predstavnici EIPA iz Mastrihta i Evropskog koledža iz Briža, institucija koje su realizovale obuku. Takođe, pojedini učesnici su predstavili svoje utiske sa stažiranja ili usavršavanja u institucijama EU.\nTokom ovog projekta 170 zaposlenih u državnim službama je prošlo obuku i upoznalo se sa sistemom EU dok je 32 stažiralo tri meseca u raznim institucijama EU ili zemlljama članicama.


► Vladimir Gligorov: Trgovina na udaru\nOvde nema prostora za detaljniju analizu mogućih posledica tragovačkog rata. U jednom prethodnom napisu sam objasnio strategiju trgovačke politike trenutne američke administracije.\nVladimir Gligorov: Izvoz kao izlaz\nUkoliko bi, recimo, srpska privreda udvostručila proizvodnju za izvoz, ne bi trebalo da bude teško naći kupce. Stvarni problem jeste povećanje proizvodnje, naravno, potrebnog kvaliteta i po postojećim cenama. I jedno i drugo može da bude i jeste problem srpske privrede, ali i drugih balkanskih privreda.


Vučurević nije primljen u Okružnom sudu\nRatni načelnik opštine Trebinja Božidar Vučurević jutros nije primljen u Okružni sud u Trebinju, u koji je htio da se prijavi nakon što je samovoljno napustio Srbiju, gde je bio u ekstradicionom pritvoru, koji je protiv njega pokrenut zahtevima za izručenje Hrvatske i BiH.\nOn je istakao da su mu na portirnici suda rekli da ne može biti primljen, te da su mu zakazali drugi termin u četvrtak, 15. septembra, uz obrazloženje da sudije imaju obaveze.\n"Ne verujem da ću ponovo dolaziti, jer me ne mogu tretirati kao običnu stranku", rekao je Vučurević nakon izlaska iz zgrade suda, te najavio za sutra održati konferenciju za novinare na kojoj će izneti više detalja o dolasku u Trebinje i postupanju u sudovima Srbije.\nOn je naglasio da se, iako nije obavezan po zakonu, javio u Okružni sud u Trebinju da bi pokazao da je u svako doba na raspolaganju pravosuđu BiH.\n"Iz Srbije nisam pobegao, nego sam otišao kuci. U zatovrima u Srbiji sam bio zarobljenik, a zarobljenik ima pravo da se spašava", napomenuo je Vučurević.\nVučurević je u Srbiji bio od 4. aprila, kada je uhapšen na graničnom prelazu Karakaj u Malom Zvorniku, na osnovu poternice koju je za njim raspisala Hrvatska po optužnici za ratne zločine tokom granatiranja Dubrovnika 1991, a nedelju dana kasnije zahtev za njegovo izručenje podnela je i BiH, po optužnici za zločine u Trebinju.\nPritvor mu je ukinut 17. juna ukinut u Beogradu, u kojem je proveo dva i po meseca, i pušten je da se brani sa slobode u daljem toku ekstradicionog postupka.


“Paunova bašta” – Klub bivših alkoholičara u zajednici - Institut za mentalno zdravlje\nO porodičnom klubu „Paunova”\nPorodični klub „Paunova“ formiran je 2014. godine u okviru Dnevne bolnice „Prim. dr Branko Gačić“, u Paunovoj ulici br 2, organizacione jedinice Klinike za bolesti zavisnosti Instituta za mentalno zdravlje.\nU Porodičnom klubu „Paunova“ pacijenti i njihove porodice lečenih od alkoholizma i drugih PAS stiču zdrave i odgovorne obrasce ponašanja. Kroz svoje brojne aktivnosti uz stručno vođenje terapeuta i angažovanje članova, klub ostvaruje socio-terapijsku podršku pojedincu, parovima i porodicama i njihovom aktivnom učešću u svim sferama društvenih odnosa unutar i van institucije. Specifičnost Porodičnog kluba „Paunova“je u članstvu, jer ga čine pacijenti lečeni od hemijskih(alkoholizam i Zavisnost od PAS) i nehemijskih zavisnost(patološki kockanje). Shodno tome je i velika fleksibilnost i svestranost u osmišljavanju sadržaja koji koriste svim članovima.\nPoseban akcenat Porodični klub „Paunova“ stavlja na učešće svih članova u osmišljavanju, planiranju i realizaciji aktivnosti, pružajući prostor za napredovanje kolektiva, kao i prostor za razvoj autentičnosti svih članova. Uključivanje članova porodica i članova mreže, te posebno dece na pojedinim programima Kluba, upotpunjuje vrednost aktivnostima i doprinosi kvalitetnijem razvoju i nezi porodičnih i širih socijalnih odnosa.\nTerapeuti Porodičnog kluba „Paunova“ su mr sci. med Danica Bošković-Đukić i mr sci. med Tanja Adamović.\nRedovni sastanci kluba održavaju se svakog četvrtka u terminu od 18-19.30 časova.\nPrema evidenciji iz aprila 2019. godine broj aktivnih članova kluba je 36.\nOd 2018. godine Klub je deo Zajednice klubova lečenih alkoholičara Srbije , te svojim radovima aktivno učestvuje u Skupštinama i Plenumima u organizaciji ZKLAS-a.\nVanklupske aktivnosti kroz koje se članovi otvaraju ka drugim socijalnim okruženjima, ambijentima i aktivnostima, čine neizostavni deo rada kluba. Mogu se izdvojiti posete pozorišnih predstava svake prve nedelje u mesecu, muzejima, šetnje i izleti u prirodi, sportskim aktivnostima svake nedelje u letnjoj sezoni.\nAktivnosti Kluba organizovane su u okviru sledećih sekcija:\nStara se o održavanju prostorija Kluba, evidenciji prisustva, priboru za radionice i radu kafe kuhinje.\nSekcija za prijem novih članova\nPruža prihvat novim članovima kluba u periodu adaptacije i prelaska iz rehabilitacione faze u socio-terapijski klub i vodi zapisnike kluba.\nOrganizuje kreativne radionice, prigodne proslave kluba, izrade novogodišnjih paketića, gostovanja predavača, predstavljanje knjiga, muzičke i filmske večeri, večeri knjige i poezije, edukativne kvizove, kao i vaninstitucionalne posete pozorištu, muzejima, i drugim kulturnim sadržajima; Priređuje sadržaje informativnog karaktera poput pozivnica, saopštenja za oglasnu tablu, dok najznačajnije učešće ima u kreiranju, realizaciji i uređivanju časopisa„Paunovo pero“. U okviru ove sekcije realizuje se i foto-konkurs i izložba fotografija na različite teme, dva puta godišnje.\nSekcija za međuklupsku saradnju\nUspostavlja i neguje saradnju sa drugim klubovima kroz pozivanje na pojedine programe Kluba, učešće u programima drugih klubova, razmenu iskustava, te posete i učešće u Skupštinama i Plenumima ZKLAS-a.\nOrganizuje turističke posete, izlete i druženja u prirodi i prateće socijalne programe.\nSportsko-rekreativna sekcija i sekcija radnih akcija\nOrganizuje sportska druženja poput fitnesa u prirodi, šetnji, stonog tenisa, plivanja, fudbala, košarke i dr. Radnim akcijama obuhvaćene su aktivnosti poput uređivanja vrta, sađenja cveća, košenja, uređenja prostora kluba, postavljanja izložbi i drugih elemenata za organizaciju događaja.\nFilmske i pozorišne večeri\nFoto konkurs i izložbe\nPoseta i učešće na Plenumima ZKLAS\nPaunovo pero 1\nPaunovo pero 2\nPaunovo pero 3\nPaunovo pero 4\nPaunovo pero 5\nPaunovo pero 6


► Novi šef Evrogrupe preuzima dužnost\nPrema njegovim rečima, tek kada se (ekonomski) rast vrati, treba da se odlučuje o normalizaciji fiskalnog nadzora.\nDosadašnji predsednik Evrogrupe, portugalski socijalista Mario Senteno rekao je pošto je Donohju izabran da očekuje od njega da "ojača evropsku integraciju i zaštiti evro".\nSeneteno je rekao je uveren da njegove kolege iz Evrogrupe, umesto o podelama, razmišljaju o tome kako da unaprede rad.\nUpitan da li bi podele u Evrogrupi između geopolitičkih blokova, političkih familija i velikih i malih zemalja mogle da ometaju njegov mandat, Donohju je rekao da je "aposlutno uveren" da će biti u stanju da izgradi konsenzus između 19 ministara finansija, preneo je EURACTIV.com.\nOn je rekao da mu je "neposredni prioritet" da ima "konstruktivnu ulogu" u olakšavanju sporazuma o fondu za oporavak od posledica korona virusa od 750 milijardi evra.\nKako je dodao, narednih dana i nedelja sa kolegama iz zone evra razmotriće koji prioriteti treba da budu na vrhu agende za vreme njegovog mandata od dve i po godine.\n"Duboko sam svestan da građani Evrope gledaju kako sada stoje njihove ekonomije, kako stoji evropska ekonomija, i postaju zabrinuti za svoju budućnost, radna mesta i prihode. To su izazovi koje razumem, koje članice Evrogrupe razumeju", rekao je Donohju i dodao da je uveren da će Evrogrupa odgovoriti na te izazove.\nDonohju, ministar finansija Irske od jula 2017, čelnu poziciju u Evrogrupi preuzima nekoliko dana pred samit EU 17-18. juna na kome će šefovi država i vlada pokušati da postignu sporazum o fondu za oporavak od posledica pandemije.\nMišljenja članica sa severa i zapada EU, posebno "štedljive četvorke" (Holandija, Austrija, Švedska i Danska), i onih sa juga bloka o nivou "ambicioznosti fiskalnog podsticaja" i uslovima za pristup fondovima veoma se razlikuju.\nEvrogrupu čine ministari ekonomije i finansija članica zone evra a zadatak joj je da koordinacijom ekonomskih politika radi na unapređenju rasta i finansijske stabilnosti u zoni.\nTrenutno zona evra ima 19 članica a Hrvatska i Bugarska su upravo dobile zeleno svetlo da uđu u Mehanizam deviznih kurseva (ERM II) koji se smatra "čekaonicom" za zonu evra.\npaskal donahju /\nMali očekuje se da će Srbija zadržati najbolje stope rasta u Evropi\nMinistar finansija Siniša Mali izjavio je danas da je Srbija, zahvaljujući odgovornoj ekonomskoj politici, ostvarila rast od pet odsto u prvom kvartalu, što je potvrđeno i u najnovijem...


Dodeljeni sertifikati polaznicima obuke "Znanjem do posla" - Pirot Plus Online\n25. jul 2018. 14:13 Društvo Pirot Plus Online\nU Velikoj sali Gradske uprave Pirot danas je organizovana svečana dodela sertifikata mladima koji su završili obuke na radnom mestu kroz projekat vlada Švajcarske i Srbije „Znanjem do posla“. Kroz ovaj pilot projekat obuke na radnom mestu, nove veštine i znanja za inače deficitarna zanimanja obučen je 41 nezaposlen, mlađi od 30 godina iz Pirota. Obuke je, u okviru svog partnerskog programa sa Vladom Republike Srbije „Znanjem do posla“, podržala Vlada Švajcarske sa blizu 90.000 eura.\nNa ceremoniji dodele sertifikata predstavljeni su rezultati završenog prvog ciklusa projekta, a prisutnima se obratio Miloš Colić, u ime lokalnog partnera na projektu (Konzorcijum ZIP CENTRA- biznis inkubatora za mlade i Udruženja građana „Osveženja“), koji je implementirao projekat u Pirotu\nPrisutnima su se obratile i predstavnice Agencije IP Consulta Milena Janković i Jelena Stefanović. Jankovićeva je tim povodom istakla da je projekat u Pirotu ispunio svoj cilj, a to je povećanje zapošljivosti mladih na održiv i inkluzivan način\nAktivnosti programa “Znanjem do posla” u Pirotu posebnu pažnju posvetili su pripadnicima romske zajednice kako bi im pomogli da prevaziđu prepreke na putu do njihovog posla. „Znanjem do posla“ omogućio je različite obuke za osnaživanje 80mladih Romkinja (od kojih je 23 prošlo obuke na radnom mestu) koje su inače teže zapošljive na tržištu rada, a koje nemaju ili imaju samo završenu osnovnu školu, rekla je Jelena Stefanović.


Uslovi korišćenja - Medicinska oprema Beograd-Prodaja ultrazvucnih sistema\nUslovi korišćenja i pravila sadržana u ovom dokumentu se odnose na sve posetioce i korisnike sajta Medicinska oprema Beograd-Prodaja ultrazvucnih sistema (medicinskaopremaprodaja.com).\nMedicinska oprema Beograd-Prodaja ultrazvucnih sistema (medicinskaopremaprodaja.com) sajt je u vlasništvu firme Global Sound, sa matičnim brojem 63781487 i sedištem u Narodnih Heroja 10, Usce Poslovni Centar , Bulevar Mihajla Pupina br-6, Novi Beograd, Beograd. Korišćenjem sajta, prihvatate i slađete se sa svim pravilima i uslovima, koji s vremena na vreme mogu biti izmenjeni i objavljeni ovde bez prethodnog obaveštavanja. Potrebno je da ovu stranicu posećujete periodično.\nAdministratori sajta Medicinska oprema Beograd-Prodaja ultrazvucnih sistema (medicinskaopremaprodaja.com) konstantno rade na održavanju tačnosti informacija prikazanim na sajtu. Međutim, sajt ne može da garantuje da su svi opisi ili drugi sadržaji sajta potpuno tačni, kompletni, i bez grešaka. Imajte u vidu da su fotografije postavljene u informacione svrhe i da one mogu prikazivati određene dodatke proizvoda koji nisu uključeni u standardni paket prodaje.\nKorišćenjem sajta ili određenih delova sajta zahteva kreiranje korisničkog naloga. Ukoliko koristite ovaj sajt, Vi ste odgovorni za održavanje zaštite i privatnosti Vašeg naloga i lozinke i pristupa Vašem računaru, i prihvatate odgovornost za sve aktivnosti koje se vrše pod Vašim nalogom i lozinkom. Ukoliko posumnjate u sigurnost Vašeg naloga, molimo da obavestite administratore sajta što pre moguće. Medicinska oprema Beograd-Prodaja ultrazvucnih sistema (medicinskaopremaprodaja.com) nije odgovoran za bilo koju štetu koja može da se desi od neautorizovanog pristupa Vašem nalogu.\nMedicinska oprema Beograd-Prodaja ultrazvucnih sistema (medicinskaopremaprodaja.com) zadržava pravo da prekine, obustavi, izmeni ili suspenduje, privremeno ili zauvek, bilo koji aspekat sajta, uključujući dostupnost funkcija sajta, u bilo koje vreme bez prethodnog obaveštenja. Slažete se da Medicinska oprema Beograd-Prodaja ultrazvucnih sistema (medicinskaopremaprodaja.com) nije odgovoran Vama ili nekoj trećoj strani za bilo koju modifikaciju, suspendovanje ili prekid sajta.


VAKCINA ĆE BITI BESPLATNA! Vučić: 'Prvi ću primiti vakcinu koja dođe u Srbiju' - GlobalCir\nKOLIKO IH JE POTREBNO ZA ‘PORODIČNU KUĆU’? 10 zanimljivosti koje vjerovatno niste znali o LEGO kockicama - 3 minutos ago\nSrbijanski predsjednik Aleksandar Vučić najavio je u nedjelju da će Srbija do marta iduće godine dobiti 350.000 doza američko-njemačke vakcine farmaceutskih kompanija Pfizera i BioNTecha i rekao je da će lično primiti prvu vakcinu koja stigne u Srbiju.\n“Prvu vakcinu koje dođe u Srbiju ja ću primiti, Ana (Brnabić) će od drugog, neko treći će od trećeg (proizvođača)”, rekao je Vučić novinarima poslije sjednice Predsjedništva Srpske napredne stranke (SNS).\nOn je naglasio da će državni dužnosnici prvi primiti vakcinu kako bi građanima pokazali da je važno biti vakcinisan i da je vakcina dobra.\nVučić je poručio da će vakcinacija protiv covida-19 biti besplatna, ali da će prve količine biti dovoljne tek da pokriju vakcinaciju unutar zdravstvenog sistema, te veći dio vojske i policije.\nPredsjednik Srbije rekao je kako će država pokušati prije nove godine nabaviti vakcine za najugroženije građane.


Nova onlajn konferencija u okviru programa Coca-Cola podrška mladima - LookerWeekly.com magazin\nU petak, 20. novembra u 12h,putem online platforme. Praćenje konferencije je potpuno besplatno.\nOdgovore na ova pitanja daće druga po redu besplatna online konferencija u okviru programa Coca-Cola podrška mladima, pod nazivom „HORECA ZAJEDNICA ZA NOVU BUDUĆNOST“. U okviru konferencije, svoje uspešne priče podeliće iskusni i inspirativni govornici iz Horeca sektora, a biće pokrenuta i nova platforma Horeca zajednica namenjena svima koji posluju u ugostiteljstvu, ali i onima koji zaposlenje traže upravo u ovoj oblasti.\nOnline konferencija biće održana u petak, 20. novembra 2020. godine u 12hputem online platforme. Praćenje konferencije je potpuno besplatno. Svi zainteresovani mogu da se registruju putem sajta https://event.webinarjam.com/channel/podrskamladimaHoReCa nakon čega će im biti prosleđen i pristupni link za učešće na konferenciji.\nPoslodavac ili iluzionista?


► Novaković (DS) : Puč i laž nisu drugačije mišljenje\n04.12.2019 Novi Sad\nPredsednik Pokrajinskog odbora Demokratske stranke za Vojvodinu Nebojša Novaković izjavio je danas da u toj stranci nema podela i da je "bučna i malobrojna grupa" bivših stranačkih funkcionera i poslanika na sednici Glavnog odbora DS-a održanoj u subotu bezuspešno pokušala da obori sadašnje stranačko rukovodstvo.\nNovaković je u saopštenju naveo da se organizatori "neuspelog prevrata" u DS-u sada bespotrebno brane od optužbi da rade "po nalogu Aleksandra Vučića", jer ih u stranci niko za to i ne optužuje.\n"Činjenica je, međutim, da u svemu što rade i govore imaju otvorenu podršku istaknutih ljudi Vučićevog režima i da sa neviđenom lakoćom dobijaju prostor u režimskim medijima", naveo je on.\nPrema njegovim rečima, od prvih 29 priloga u medijima o subotnjim događajima u DS-u, čak u 27 je predsednik DS-a Zoran Lutovac predstavljen kao "diktator", dok učesnici "propalog puča" ni u jednom nisu predstavljeni kao negativci.\n"To je moguće samo u planiranoj i koordinisanoj kampanji. Naše dosadašnje stranačke kolege o predsedniku DS-u, našoj stranci i Savezu za Srbiju javno govore isto što i Vučić i njegovi mediji. Mislim da je time sve rečeno, bez obzira na to sa kakvim motivima sve to rade", ocenio je Novaković.\nDodao je da su "učesnici u pokušaju prevrata" na sednici Glavnog odbora u subotu "prvo izmislili da je predsedavajući bespravno uskratio reč Branislavu Lečiću, a onda su tobože zbog toga napustili sednicu".\n"Sednicu je napustilo manje od 20 prisutnih, a onda je na njihov zahtev ponovo utvrđen kvorum i konstatovano da su u sali 163 člana GO i da se može punovažno odlučivati. Tada su videli da nisu uspeli i da sednici GO i bez njih prisustvuje dovoljno članova najvišeg stranačkog organa, ali su, ipak, u režimskim medijima lagali da kvoruma nema", naveo je Novaković.\nOn je rekao da "puč i laž nisu drugačije mišljenje".\nDodao je da Lutovac ima podršku članova GO za, kako je kazao, ono što radi i naveo da je ta podrška "u aktivnom članstvu stranke još veća".\nNovaković je naveo da je omladinska organizacija DS-a raspuštena zato što u tom delu stranačke organizacije nisu sprovedeni izbori na odgovarajući način, a ne zato što "omladinci nisu nekom simpatični".\n"Više je nego očigledno da se ova grupa koja je neuspešno pokušala da napravi prevrat sada krije iza omladinaca i pokušava da ih gurne u otvoren sukob sa rukovodstvom stranke", ocenio je Novaković.\nDodao je da je u senci medijskog spektakla i manipulacija ostao "jedan od najlepših i suštinski najvažnijih" događaja na sednicama GO godinama unazad, a to je formiranje Građanskog demokratskog foruma.\n"Pa u tom forumu su izuzetni ljudi koji su nam svima učinili čast svojom odlukom da ubuduće pomažu Demokratskoj stranci. Zaista su se osramotili oni koji su pokušali da to spreče", naveo je Novaković.


Ili legalizacija ili rušenje uskoro - BGnekretnine blog\nIli legalizacija ili rušenje uskoro\ngrađevinsko zemljište, katastar, Legalizacija, lokalna samouprava, ministarstvo gradjevinarstva, nelegalni objekti, Odbor za građevinarstvo, poljoprivredno zemljište, Udruženje za građevinarstvo Privredne komore Srbije, zakon o legalizaciji\nLegalizacija, Novosti 001 Oct 2014\nU Srbiji ima oko 500.000 objekata za koje još nije podneta dokumentacija za legalizaciju.\nUkoliko se to ne učini u zakonskom roku do 31. oktobra, preti im rušenje prema Zakonu o legalizaciji, izjavila je državni sekretar u Ministarstvu građevinarstva Aleksandra Damjanović.\nU Srbiji ima oko 1,3 miliona nelegalno izgrađenih objekata i do sada je podneto 800.000 zahteva za legalizaciju, navela je Damjanović.\nZbog togaresorno ministarstvo priprema izmene zakona o planiranju i izgradnji, na osnovu odluke Ustavnog suda i inicijative skupštinskog Odbora za građevinarstvo i taj novi pravni akt biće preduslov za izmene Zakona o legalizaciji, objasnila je ona na sednici Udruženja za građevinarstvo Privredne komore Srbije (PKS).\nSadašnji Zakon o legalizaciji primenjuje se na nivou opština od jedan do tri odsto, u smislu odobravanja dozvola za gradnju, tako da on u stvarnom životu još nije zaživeo, ocenila Damjanović.\nSavetnik predsednika PKS Aca Popović rekao je da se "divlja" gradnja objekata može sprečiti samo ukoliko bi se uvela kontrola svih nadležnih organa, a odgovornima na nivou lokalne samouprave zapretilo smanjenjem plata, ukoliko započne izgradnja nekog objekta bez dozvole na njihovoj teritoriji.


Vi ste ovde: Overa / POREZI / PDV / PDV - mišljenja MIF / Poreska oslobođenja / Mogućnost poreskog oslobođenja za uvoz medicinskog aparata po ugovoru o...\n„Iz dostavljene dokumentacije ne može se zaključiti da li je u konkretnom slučaju reč o uvozu dobara ili o prometu dobara u Republici. Ako je reč o uvozu dobra – medicinskog aparata spirometra na osnovu ugovora o donaciji, PDV se ne plaća, pod uslovom da se uvoz predmetnog dobra vrši za račun Doma zdravlja, što znači da je Dom zdravlja u jedinstvenoj carinskoj ispravi za stavljanje dobara u slobodan promet, tj. uvoz dobara, izdatoj u skladu sa carinskim propisima, naveden kao vlasnik dobara koja se uvoze, kao i pod uslovom da se uvoz u svemu vrši prema odredbama Zakona o donacijama i humanitarnoj pomoći („Sl. list SRJ“, br. 53/2001, 61/2001 – ispr. i 36/2002 i „Sl. glasnik RS“, br. 101/2005 – dr. zakon). Utvrđivanje da li se uvoz vrši u skladu sa Zakonom o donacijama i humanitarnoj pomoći sprovodi nadležni carinski organ.\nPrema odredbi člana 7. Zakona, uvoz je svaki unos dobara u carinsko područje Republike.\nSaglasno odredbi člana 26. tačka 1a) Zakona, PDV se ne plaća na uvoz dobara koja se uvoze na osnovu ugovora o donaciji, odnosno kao humanitarna pomoć.\nOdredbom člana 1. stav 1. Zakona o donacijama i humanitarnoj pomoći propisano je, da državni organi, jedinice lokalne samouprave, javna preduzeća, javne ustanove, druge organizacije i zajednice koje ne ostvaruju dobit, kao i domaće i strane humanitarne organizacije mogu primati donacije i humanitarnu pomoć.\nOdredbom člana 2. Zakona o donacijama i humanitarnoj pomoći propisano je, da donacija i humanitarna pomoć može biti u robi, osim duvana i duvanskih prerađevina, alkoholnih pića, putničkih automobila, uslugama, novcu, hartijama od vrednosti, imovinskim i drugim pravima.“\nMišljenje Ministarstva finansija br. 430-00-00066/2014-04 od 27.03.2014. godine\nTags: donacija, medicinski aparat\nNovčana donacija se ne smatra predmetom oporezivanja PDV ali finansiranje nabavke dobra i usluga iz tih sredstava…\nNa novčana sredstva primljena kao donacija iz inostranstva PDV se ne plaća\nPrimanje novčanih sredstava u obliku članarine i njihov PDV tretman Kupac nema pravo pravo na refundaciju PDV po osnovu kupovine stana kada ima...


DSK podneo zahtev za izglasavanje nepoverenja Vladi Kosova, Veselji najavio podršku\nAljbin Kurti i Isa Mustafa\nDemokratski savez Kosova predao je Skupštini zahtev za sazivanje sednice za izglasavanje nepoverenja vladi Aljbina Kurtija.\nTaj zahtev potpisalo je 46 poslanika Skupštine Kosova.\n"I pored odluke predsedništva DSK-a, predsednik Isa Mustafa dao je još jednu šansu premijeru Kurtiju da danas potpuno i bezuslovno ukine taksu kao i da vrati na dužnost ministra Veljiua (Agim), uz izvinjenje. Ali, premijer nije reagovao. Prema tome, DSK je danas na kraju radnog vremena predao zahtev za nepoverenje sa 46 potpisa poslanika", stoji u saopštenju DSK-a.\nPodsetimo, Aljbin Kurti je 18. marta smenio ministra policije Veljiua jer je javno podržao uvođenje vanrednog stanja zbog korona virusa, što je predložio kosovski predsednik Hašim Tači (Hashim Thaci). Kurti se protivi takvom predlogu, navodeći da je nelogičan i da je aktuelna situacija pod kontrolom.\nKurti se protivi i potpunom ukidanju takse od 100 odsto na robu iz Srbije i BiH smatra da se ona treba postepeno zameniti recipročnim merama.\nVeselji: Podržaćemo rušenje Vlade\nPredsednik Demokratske partije Kosova (DPK) Kadri Veselji kazao je večeras da će poslanici te stranke podržati rušenje Vlade Aljbina Kurtija.\nVeselji je na konferenciji za medije rekao da je premijer bežao od odgovornosti i time "zapečatio svoju političku sudbinu”.\n"Ovakvo bežanje, u takvom obliku je nedostojanstveno, jer se ne beži kada treba da se boriš za svoj narod. Međutim, kako izgleda, bežanje je posao koji taj premijer najbolje zna da radi. Stoga nije bilo drugačijeg kraja za premijera i Vladu koja je u tako kratkom roku dovela u krajnju opasnost najznačajnije savezništvo za Kosovo", kazao je Veselji.\nPodršku zahtevu DSK za izglasavanje nepoverenja Vladi su do sada dale sve opozicione stranke, Alijansa za budućnost Kosova, Socijaldemokratska inicijativa i Alijansa novo Kosovo.\nZa izglasavanje nepoverenja Vladi potrebno je obezbediti najmanje 61 glas u Skupštini Kosova.\nProtest sa balkona u Prištini: Traži se dogovor u vlasti o pandemiji


Govedarica: Đukanović zaprijetio Dodiku zbog dekleracije - Istinito.com - Ne budi ovca!\nPočetna > BIH > Politika > Govedarica: Đukanović zaprijetio Dodiku zbog dekleracije\n21. Februara 2020. 21. Februara 2020. Istinito444Leave a Comment on Govedarica: Đukanović zaprijetio Dodiku zbog dekleracije\n– Milo Đukanović je zvao Milorada Dodika telefonom i saopštio mu da će poslanicima SNSD, kao i njemu biti zabranjen ulazak u Crnu Goru, ukoliko podrže Deklaraciju o pravima Srba u Crnoj Gori u NSRS.\nOvo je u emisiji Puls BN TV rekao bivši predsjednik Srpske demokratske stranke Vukota Govedarica.\n“Prema informacijama koje ja imam sinoć je Đukanović telefonom pozvao Dodika i rekao mu da će ukoliko se desi takva deklaracija, biti zabranjen ulazak svim SNSD-ovim poslanicima u Crnu Goru, da neće moći da dođu ni kao turisti, te da neće imati pristup svojoj imovini, koju očito imaju u toj državi”, rekao je Govedarica.\n“Prema mojim saznanjima Dodik je danas pozvao svoje poslanike i rekao da ne mogu glasati za Deklaraciju koju je predložio poslanik u Klubu SDS u NSRS Nebojša Vukanović”, kazao je Govedarica u emisiji Puls BN TV.\nDeklaraciji o položaju Srba u Crnoj Gori, koja je bila u skupštinskoj proceduri, danas nije izgalasana u NSRS, jer je nisu podržali poslanici skupštinske većine predvođene SNSD-om.\nTagged istinito milo đukanović milorad dodik puls bn vukota govedarica\nMuškarac u tuči izboden nožem sedam puta


vozovi - Sputnjik Srbija\nPredlogom zakona o izmenama i dopunama Zakona o ugovorima o prevozu u železničkom saobraćaju predviđeno je da kada voz kasni duže od sat vremena, putnik može da prekine putovanje i traži da mu se vrati novac koji je dao za voznu kartu.\n„Kaznite nas, ne izlazimo iz voza!“: Italijani bežali iz Milana pre karantina /video/\nVeliki broj Italijana i drugih ljudi u panici se ukrcalo u poslednje vozove koji vode iz Milana i drugih gradova Lombardije, koja je zajedno sa još 14 regiona severa Italije od danas u izolaciji zbog koronavirusa.\nRuski avioni i vozovi dobijaju brzi internet\nRusija planira da u avionima i vozovima uvede brzi internet, saopštila je pres-služba Nacionalne tehnološke inicijative.\nSenator demokrata Čarls Šumer izjavio je da želi istragu oko kupovine novih vagona za podzemnu železnicu u Njujorku.\nU sudaru vozova 300 povređenih, 32 ozbiljno\nU sudaru vozova u Johanezburgu povređeno je više od 300 osoba, od kojih je njih 32 zadobilo ozbiljne povrede, saopštile su danas južnoafričke vlasti.\nHolandske vozove pokreće vetar\nKompanija „RŽD Internešenel“ saopštila je da je u potpunosti realizovana isporuka 27 novih dizel-motornih vozova, koja je predviđena ugovorom za modernizaciju železničkih pruga Srbije.\nVozovi nikada nisu izgledali veličanstvenije.\nFatalan sudar vozova u Italiji: Na desetine mrtvih (video, foto)\nBroj poginulih u direktnom sudaru dva voza, do kojeg je danas došlo u južnom italijanskom regionu Pulja, porastao je na 20, javlja Rojters, pozivajući se na neimenovanog regionalnog zvaničnika.\nSimens Rusija uspešno je završila testiranje nove vrste motora za vozove magnetske levitacije (maglev) u Rusije, navodi list „Izvestija“.


Treba li ograničiti cene goriva? | SerbianForum\nTreba li ograničiti cene goriva?\nDatum pokretanja 24.02.2012\n[h=1]Treba li ograničiti cene goriva?\nBeograd -- Vlada Srbije neće ograničavati marže prodavcima naftnih derivata jer, kako je saopšteno, za tim nema potrebe.\nPoslednje poskupljenje benzina i nafte izazvano je otežanim snabdevanjem rafinerija, zbog čega su skočile cene na svetskim berzama.\nVožnja automobilom odavno je postala luksuz, ali nakon poslednjih poskupljanja, vožnja po gradu je i više od luksuza. Nekada je za hiljadu dinara moglo da se dobije i više od 10 litara, a sada ni osam litara, zbog čega vozači imaju samo dve reči - skupo je.\nU naftnim kompanijama kažu da su cene korigovane zbog otežanog snabdevanja izazvanog lošim vremenskim uslovima zbog čega je skočila cena derivata na svetskim berzama.\n[TABLE="class: antrfile right, align: right"]\n[TD="class: textvesti"]Jeftinije nego što bi moglo\nŠkundrić je ukazao i da bi cene goriva u Srbiji bile više za oko 12 dinara da su formirane po staroj formuli po kojoj je Vlada određivala maksimalne cene goriva, a da su formirane po mediteranskoj formuli gorivo bi bilo skuplje za oko šest dinara u odnosu na cene koje danas imamo, ocenivši da zbog toga nismo pogrešili kada smo liberalizovali tržište naftnih derivata.\nBezolovni benzin u Srbiji prodaje se već od 135 dinara za litru, dok evro dizel ne može da se nađe za manje od 140 dinara.\nNagli skok cena podstakao je pojedine ministre da najave mogućnost ograničavanja marži trgovcima naftnih derivata. Ipak, takav potez vlada sada neće povući.\nSavetnik premijera Srbije za energetiku Petar Škundrić kaže da će Vlada Srbije će preduzeti odgovarajuće mere samo ukoliko naftne kompanije koje posluju u Srbiji, prilikom formiranja cena goriva, izađu iz tržišnih okvira.\nOn je pozvao sve naftne kompanije, uključujući i Naftnu industriju Srbije, da vode računa o svojoj cenovnoj politici i da imaju u vidu ukupno ekonomsko i finansijsko stanje u Srbiji, standard građana i uticaj rasta cena goriva na funkcionisanje privrede.\n[TD="class: textvesti"]Vlada nije razmatrala ograničenje marže na naftu\nPremijer Mirko Cvetković kaže da Vlada Srbije nije razmatrala mogućnost ograničavanja marže na naftne derivate i dodao da je to pitanje vrlo složeno. "U pitanju su i naše međunarodne obaveze o slobodnom tržištu", rekao je premijer. Podsetimo, ministar infrasrtrukture i energetike Milutin Mrkonjić je juče rekao da se Vlada Srbije priprema da ograniči cene nafte i naftnih prerađevina, ograničavanjem marže, kao što je to učinila sa cenama osnovnih životnih namirnica.\n"Ukoliko se izađe iz normalnih tržisnih okvira moja sugestija premijeru Srbije će biti da se određenim merama stvari sankcionišu i dovedu u normalne okvire", rekao je Škundrić i naglasio da za sada nije došlo do narušavanja normalnog tržišnog poslovanja i poremećaja na tržištu.\n"Ne možemo tražiti od naftnih kompanija da formiraju svoje cene goriva ne vodeći računa o cenama sirove nafte na tržištu odakle nabavljaju naftu i ne možemo tražiti da ne vode računa o ceni prerade", naglasio je on.\nNaftaši poručuju da ukoliko država ograniči marže, onda bi trebalo da smanji i svoje dažbine jer su državna zahvatanja i do 52 odsto. Obe strane su međutim saglasne da je u Srbiji najjeftiniji.\nCene u Srbiji nisu najviše u regionu i ovog trenutka samo Bugarska i Rumunija imaju niže cene naftnih derivata od Srbije, kaže Škundrić i dodaje da su zahvatanja države kroz akcize, kao i marže kompanija u proseku u regionu.\n[TD="class: textvesti"]Atanacković: Država nek smanji akcize\nPredsednik Unije poslodavaca Srbije (UPS) Nebojša Atanacković kaže da bi ograničavanje marži na gorivo bilo udar na male prodavce i da bi izazvalo gašenje benzinskih pumpi. "Ako se želi da se učini stanovištvu i privredi da ne divljaju cene goriva, onda bi država mogla da smanji svoj uticaj, odnosno akcizu u iznosu u kojem se povećava nabavna cena", rekao je on.\nI Tomislav Mićović iz Udruženja naftnih kompanija Srbije dodaje da su "prosečne marže u Srbiji, kao i maloprodajne cene, niže nego u regionu. Sa sigurnošću mogu da tvrdim da nijedna kompanija ne ostvaruje ekstra dobit od ovih cena".\nOni navode da se Srbija, kada se uporede cene goriva bez fiskalnih zahvatanja, nalazi na sredini liste zemlja u regionu, odnosno da su maloprodajne cene derivata nafte u Srbiji ispod prosečnih u regionu i u Evropskoj uniji.\nU Udruženju naftnih kompanija Srbije kaže da se potrošači mogu bolje zašititi od poskupljenja uspostavljanjem zdrave tržišne konkurencije nego administriranjem cena.\n"Naftni derivati u Srbiji bi bili jeftiniji da se period slobodnog formiranja cena tih proizvoda nije poklopio sa rastom cene nafte i derivata nafte u regionu i da u tri navrata nisu povećavane akcize", navode oni.\nGorivo će biti sve skuplje\nDržava zbog visokih cena goriva za sada samo verbalno preti naftašima, jer još nema ozbiljnih potvrda da će biti ograničene marže na naftne derivate. I ako bi ova odluka bila doneta, to bi samo jednokratno uticalo na maloprodajne cene jer njih sada diktiraju svetska tržišta, na kojima vrednost nafte raste. Ali ponovno vraćanje na sistem određivanja maksimalnih cena, prema nekim mišljenjima, možda bi dalo rezultata.\nMilutin Mrkonjić, ministar infrastrukture i energetike, najavio je preksinoć da će država ograničiti marže slično onome kako je to učinila s hranom. Međutim, juče niko od nadležnih u ovom i u Ministarstvu trgovine nije imao komentar niti se Mrkonjić javljao na telefon da pojasni svoju izjavu koju ni premijer nije potvrdio.\nOglasio se samo ministar energetike i trenutno savetnik premijera za energetiku, rekavši da je poslednje poskupljenje goriva, od nekoliko dinara, izazvano objektivnim okolnostima i tržišnim kretanjima.\n- Sugerisao bih kompanijama da vode računa o cenovnoj politici jer su prošle godine imale odlične rezultate i ne bi trebalo da teže da ih još poboljšavaju na račun građana.\nKada određuju cene, trebalo bi da imaju u vidu i posledice po inflaciju i privredni rast - naveo je Škundrić.\nOn je istakao da je intervencija države potrebna u situacijama kada se jave poremećaji na tržištu, što sada nije slučaj. On je rekao da ne želi da konfrontira svoje mišljenje s Mrkonjićevim stavom.\n- Nisam član Vlade i ne mogu da kažem šta ona planira. Možda Mrkonjić ima mogućnosti da nešto uradi - rekao je savetnik premijera Škundrić, a prema saznanjima „Blica“, neprijatno iznenađeni Mrkonjićevom najavom bili su još neki ministri u Vladi.


Francuska traži uspostavljanje evropskog regulatora za digitalne platforme poput “Google”-a, radi kažnjavanja eventualne zloupotrebe uticaja.\n“Google” je prošlog meseca saopštio da na popisima rezultata pretraživanja za korisnike u Francuskoj više neće prikazivati kratke informativne video-priloge evropskih izdavača. Odluku je obrazložio poštovanjem evropskih propisa o zaštiti intelektualnog vlasništva, ali je njegov potez razljutio Pariz.\n"Velika američka kompanija, reč je o Google-u, objavila je da neće uskladiti svoje poslovanje sa direktivom Evropske unije o zaštiti intelektualnog vlasništva", kazao je francuski zvaničnik.\nPariz najavljuje da će od nove Evropske komisije tražiti poseban status za digitalne platforme, koji bi se temeljio na modelu osmišljenom za bankarski sektor. To bi značilo da bi velike kompanije, poput “Google”-a, bile proglašene "sistemski važnim" i podlegale bi odgovarajućoj, strožoj regulativi, prenosi B92.\n"U kratkoročnoj perspektivi, želeli bismo da Evropska komisija razmotri postoje li osnove za pokretanje pravnog postupka protiv Google-a", naglasio je.


Inspekcija rada godišnje dobije blizu 10.000 prijava zaposlenih koji se uglavno žale na nepoštovanje uslova rada, neisplaćene zarade, angažovanje bez ugovora o radu, neplaćenog prekovremenog rada, izjavila je Maja Ilić iz Inspektorata za rad.\nOna je istakla da inspektori ne pravi razliku da li su u pitanju domaći ili strani poslodavci, te da ih sve kontrolišu.\nPrema njenim rečima, inspektorima su, između ostalog, prioritet i prijave zaposlenih i da na njih reaguju, kao i da je cilj suzbijanje rada na crno i smanjenje povreda na radu.\nIlić je navela da u Srbiji ima 337.000 privrednih subjekata, a da je 242 inspektora, što znači po jedan ispektor na skoro 1.400 subjekata.\n"Prioritet su nam i prijave zaposlenih, blizu 10.000 prijava godišnje stiže nam zbog neisplate zarade, anagažovanje bez ugovora o radu, prekovremenog rada i nepoštovanje svih uslova rada", rekla je ona.\nIlić je ukazala da su četiri anonimne prijave stigle inspekciji rada u Vranju i da su u aprilu, julu i prethodnih dana obavljeni nadzori jer su se te prijave odnosile na to da poslodavac ne isplaćuje uvećane zarade za prekovremeni rad.\n"Nakon toga je isplaćen prekovremeni rad i dati slobodni dani radnicima. Takođe, ustanovljena je nepravilnost u radu u poslednjoj nedelji maja kada je prekovremeni rad iznosio 13 sati, a ne osam koliko je propisano Zakonom o radu ("Sl. glasnik RS", br. 24/2005, 61/2005, 54/2009, 32/2013 i 75/2014)", rekla je ona.\nTaj rad je isplaćen i na mesečnom nivou ipak nije prešao 32 sata, koliko je po Zakonu dozvoljeno, navela je.\nOna je ukazala da su opomene inspektora ipak svrsishodne, jer je cilj da inspekcija deluje preventivno.\n"Važno je da poslodavci znaju koje propise moraju da primenjuju i da poštuju zakon. Ne pravimo razliku da li su u pitanju strani ili domaći poslodavci. Svaka vrsta ukazivanja, rešenja, nalaganje preventivnih mera, ima svrhu", rekla je ona.\nIlić je apelovala na radnike da se obrate inspekciji rada ukoliko imaju neku primedbu na poslodavca i probleme u radu.\nKako je navela, inspekcija rada obavi više od 60.000 nazdora tokom godine.\nIlić je iznela i podatak da je za pola godine ustanovljeno da je 9.000 lica radilo na crno, a da je nakon inspekcijskog nadzora sa više od 7.000 zaključen ugovor o radu.


Startap i smart siti centrima subvencije veće za deset miliona | Nova Ekonomija\nZa podršku regionalnim inovacionim startap i smart siti centrima, Vlada Srbije će ove godine izdvojiti ukupno 55 miliona dinara. Suma za te namene povećana je za deset miliona dinara, jer je prošle godine iznos tih sredstava bio 45 miliona dinara.\nStartapi inače predstavljaju mlada preduzeća u takozvanom nultom periodu razvoja koja se bave inovacijama i za njih traže investicije.\nProgram sprovodi Кabinet ministra bez portfelja za inovacije i tehnološki razvoj, a po odobrenom projektu dodeljivaće se po tri miliona dinara.\nRegionalni inovacioni startap i smart siti centri predstavljaju mrežu organizacionih celina uspostavljenih kroz različite programe podrške koji su razvijani od 2018. godine.\nNavodi se da je rad tih centara važan za mlade preduzetnike, kao i za razvoj startap zajednice.\nKroz rad ovih centara, kako se objašnjava, mladim preduzetnicima se omogućava pristup stručnoj, mentorskoj, pravnoj, savetodavnoj i logističkoj podršci za pokretanje i vođenje biznisa, doprinosi izgradnji digitalizovanih zajednica, pametnih i sigurnih gradova.\nPravo na korišćenje bespovratnih sredstava ima jedinica lokalne samouprave koja je samostalno ili u saradnji sa organizacijom iz oblasti inovacija uspostavila Regionalni inovacioni startap ili smart siti centar.\nPravo na korišćenje tih sredstava nemaju realizatori projekata koji nisu opravdali već dobijena sredstva.\nSredstva su namenjena za tehničko i strukturno umrežavanje sa drugim regionalnim inovacionim startap i smart siti centrima, organizacijama, univerzitetima, fakultetima i drugim obrazovnim ustanovama.\nSprovođenje programa podrazumeva organizaciju obuke, edukacije, mentorske podrške, pristup izvorima finansiranja, upravljanje preduzetničkim poduhvatima.\nSredstva ne mogu da se koriste za održavanje, građevinske radove, nabavku opreme, nameštaja i uređaja, osnivanje i rad pojedinačnih startap kompanija, zaostale obaveze, otplatu kredita, troškove garancija, polise osiguranja, kamate, troškove bankarskog poslovanja, kursne razlike, carinske troškove.\nAktivnost za koju su odobrena sredstva, kao i sva plaćanja u vezi sa njenom realizacijom, mora biti započeta nakon potpisivanja ugovora, plaćanja završena do kraja godine, a pravdanje sredstava do kraja januara 2023. godine.\nNeutrošena sredstva vraćaju se u budžet Republike Srbije. Od dokumentaicje, svi zainteresovani treba da obezbede izveštaj o radu u 2021. godini, plan rada za 2022. godinu, akcioni plan projekta, kao i bužet projekta sa prikazom realizacije troškova.\nPrecizno i tačno popunjena prijava i prateća dokumentacija šalje se preporučenom poštom na adresu ministra bez portfelja zaduženog za inovacije i tehnološki razvoj. Detaljnija obaveštenja o dodeli sredstava mogu se pronaći i na sledećem LINKU.


Dorćolci su od starta meča pokazali da ih na ovom meču interesuje samo pobeda, pa su u prvoj četvrtini do vrha napunili mrežicu Novosađana. Napad je funkcionisao odlično u ekipi koju sa klupe predvodi Vladimir Đokić, pošto je postignuto čak 35 poena i u tom prvom kvartalu je stečeno 13 poena viška.\nDinamik je nastavio da igra na istom nivou, bili su Dorćolci nezaustavljivi, pa su do poluvremena stekli čak 23 koša prednosti, posle čega se praktično do kraja nije pitanje pobednika više ni postavljalo.\nDorćolci su do kraja mirno priveli meč kraju, a pobeda bi svakako bila i ubedljvija da u poslednjih 10 minuta nije došlo do opuštanja, te su Novosađani taj deo igre rešili u svoju korist sa 23:12.\nBila je ovo 20. pobeda Dinamika, kojom su se učvrstili na drugom mestu, onom koje naredne sezone vodi u Drugu ABA ligu. Novi Pazar na trećem mestu ima jedan trijumf manje, pa je jasno da će odluka o ovoj poziciji padati u poslednjem delu igre.\nNajzaslužniji za trijumf Dorćolaca bili su Dušan Kutlešić sa 17 i Miloš Janković sa 14 poena. Na drugoj strani su se istakli Aleksa Zarić sa 17 i Miloš Grubor sa 13 koševa.


Rukometašice „Metalca 2015“ osvojile srebro - MARSH online\nPočetna Vesti Društvo Rukometašice „Metalca 2015“ osvojile srebro\nEkipu Valjeva u generalnom plasmanu u rukometu predstavljale su rukometašice ŽRК „Metalac 2015“, godište 2006, 2007 i 2008: Tijana Milićević, Minja Rasulić, Sandra Stefanović, Minja Arsenijević, Nora Damnjanović, Andrijana Rasulić, Nikolina Tripković, Vanja Savić, Marijana Maksimović, Marija Rasulić, Ivana Marić, Dunja Radojičić i trener Ljiljana Novokmet. Na Državnom prvenstvu Sportskih igara mladih Srbije osvojile su drugo mesto. U jakoj konkurenciji u finalu izgubile su od mešovite ekipe Beograda i Prijepolja. Ovo je drugo srebro za pet godina koliko „Metalac 2015“ učestvuje u Sportskim igrama mladih Srbije.\nEkipa „Metalca 2015“ predstavljaće Valjevo i nastupiće na Državnom finalu Srbije Sportskih igara mladih u drugoj smeni na turniru Кoko-Кola Кupa u malom fudbalu za devojčice, od 18 – 20. septembra u sastavu: Anđela Milovanović, Nađa Jankićević, Dušica Jakovljević, Nina Đukanović, Jovana Jovančić, Кristina Ikonić, Tamara Mandić, Sofija Milovanović, Sanja Tadić, Nikolina Matić, a predvodi ih trener Ljiljana Novokmet.\nPrva smena održana je od 11 – 13. septembra u Brzeću na Кopaoniku u pet disciplina: LINO između dve vatre, tenis, stoni tenis, rukomet i šah.\nDruga smena u periodu od 18 – 20.septembra i to: mali fudbal Кoka-Кola КUP za dečake i devojčice.\nDržavno finale je usledilo nakon polufinalnih susreta u preko 20 gradova: Lazarevac, Кuršumlija, Кikinda, Кruševac, Ub, Prijepolje, Beograd, Novi Sad, Novi Pazar, Priboj, Niš, Čačak, Gračanica, Soko Banja, Valjevo …\nPrethodna objava Bokserska sala i jedna ulica dobiće ime Slobodana Lazića Cimera\nSledeća objava Odbojkašice Želje ambiciozno startuju u novom prvenstvu


Varijabilna dužina snimanja (nedeljni raspored)\nGde je neophodno, Mobotix kamera može da uključi snimanje kroz internu nedeljnu kontrolu vremena, što se podešava u kameri kroz browser. Određena operacija može biti povezana sa vremenskom kontrolom preko ulaza na kameri. Prilikom pokretanja snimanje se\n• Zaustavlja ili\nSlobodno podesivim setom internih ili eksternih događaja. Kontakt na vratima, na primer, može da pokrene snimanje određene dužine. Snimanje može da se produži ako je detektovan pokret na slici. Dodatno, događaji mogu biti pokrenuti ako se ponavljaju određeni broj puta više nego što je određeno za taj vremenski period. Za vreme selektovanja i filtriranje događaja, ova fleksibilnost smanjuje broj pogrešnih snimaka.\nDužina perioda snimanja kamere može se definisati kao profil i odrediti u minut. Vreme aktivacije može se razlikovati od dana do dana i kamere mogu biti aktivirane nekoliko puta dnevno. Dodatno, Mobotix kamere poseduju kontrolu praznika, koja se može koristiti da uključi ili isključi određene dane u godini (Nova Godina npr.).\nDa bi se uvek obezbedilo tačno vreme kamere, Mobotix kamere su opremljene sa real-time-clock-om i baterijom koja obezbeđuje sinhronizaciju sa time serverima na mreži ili na internetu.


Tema: sindikat "zastave" bi mineralnu, umesto obične vode\nKRAGUJEVAC - Sindikat fabrike "Zastava automobili" zatražio je danas od aranđelovačkog preduzeća "Knjaz Miloš" da preispita mogućnost priključenja kragujevačke fabrike automobile na sistem za snabdevanje mineralnom vodom iz Aranđelovca.\nSindikalci smatraju da bi to za fabriku bilo jeftinije rešenje od potrošnje vode iz gradskgo vodovoda, a njima je, kako navode, u ovoj krizi, svaka ušteda dragocena.\nPredsednik Sindikalta Zoran Mihajlović kazao je Tanjugu da "nije reč ni o kakvoj šali, već da bi za fabriku, sudeći po cenamam vode, bila jeftinija minerlna iz 'Knjaza'".\nGradsko komununalno preduzeće juče je isključio vodu fabrici "Zastava automobili" zbog duga od 25 miliona dinara. Voda je u večernjim satima ponovo puštena, pošto je dogovoren reporgrm duga na 18 meseci, a protokol o tome potpisao je direktor fabrike Radomir Petrović.\nDirektor JKP Vodovod i kanalizacije u Kragujevcu Obren Ćetković nije želeo da komentariše zahtev sindikata, jer smatra da je to pitanje za nadležne u kragujevačkoj fabrici automobila.\nOn je u izjavi Tanjugu ponovio da je u proteklih godinu dana poslato 12 zahteva za izmirenje duga i svi oni su ostali bez odgovora do juče, kada je "Zastavi" voda isključena.\nDirektor marketinga u kragujevačkom Vodovodu Milivoje Jovanović rekao je Tanjugu da je dug od 25 miliona napravljen u prošloj godini.\nOn je objasnio da "Zastava" za kubik utrošene vode plaća 74,31 dinar kao i svi ostali privredni subjekti u tom gradu.\nVodovod, dodao je on, nije u mogućnosti da im odvojeno isporučuje tehničku vodu.\nRe: sindikat "zastave" bi mineralnu, umesto obične vode\ni ja bi BMW umesto Kadeta, al nema...\nBolje 'knjaz",nego "cetkovaca" u svakom slucaju A i zdravija Ne budi pesak koji gaze, već budi kamen u cipeli...\nNe znash brate dal' je smeshno ili tuzno.\nbahhaah kakva je ovo pljackaska drzava\nu austriji i francuskoj litar i po mineralne vode kosta 20-25 dinara a u srbiji vodovod zastavi naplacuje kubik vode 74 dinara stvarno monti pajton pod hitno mora da dodje ovde - ima u srbiji materijala da snimi jos 10 filmova\nA jel' bi mogao "Rubin" da ih prikljuci direktno na vinjakovod? Jel' bi tad Zastava konacno bila napojena i zadovoljna?\nNije valjda da bi ,,Knjaza‚‚ priključili na WC šolje?\nI dali bi onda plaćali vodu?\nIpak se to oni šale ili su mnogo ljuti zbog dugova. Pa kada se malo izduvaju, naći će neko oboprihvatljivo rešenje. Inače ovako bila bi bruka i greh da ,,Knjaza,, vežu za WC šolju.\ntonski zapis umesto "zvonjenja"\nAutor zoranpetrovic84 u forumu Mobilna telefonija\nPoslednja poruka: 11.11.2004., 19:48


29.03.2014. / 13:14\nUGLJEVIK, Direktor Kancelarije Vlade Srbije za dijasporu Slavka Drašković izjavila je da je saradnja dijaspore sa opštinama i gradovima Srbije i Republike Srpske ključ uspjeha i istakla da će Kancelarija nastaviti da podržava projekte kao što je Prvi sajam srpske privrede i srpskih brendova “Saspo 2014” u Insbruku.\nNa sajmu, koji su juče otvorili Draškovićeva i ministar za ekonomske odnose i regionalnu saradnju Republike Srpske Igor Vidović, učestvuje i nekoliko preduzeća iz Ugljevika koji zajedno sa rukovodstvom ove opštine prezentuju potencijale i resurse podmajevičkog kraja.\nDraškovićeva je napomenula da je ovo prvi put da se organizuje ovakva manifestacija na kojoj se prezentuju srpski brendovi, mala i srednja preduzeća iz Srbije i Republike Srpske, kada je riječ o dijaspori i mogućnosti da se ekonomski poveže i pomogne maticu.\nOna je istakla da Srbija i Austrija imaju jake i čvrste ekonomske veze, navodeći da je Austrija najveći spoljnotrgovinski partner Srbije, koja je najveće tržište u zemljama bivše Jugoslavije.\n“Na Prvom sajmu srpske privrede možemo da doprinesemo unoseći specijalnu komponentu koju može da da samo dijaspora, a to su orijentacija ka malim i srednjim preduzećima, što vuče razvoj svake zemlje, te lokalna orijentisanost naše dijaspore ka rodnom kraju”, navela je Draškovićeva u telefonskoj izjavi.\nOna je dodala da je ta saradnja sa opštinama, gradovima i mjestima širom Srbije i Republike Srpske ključ uspjeha, te napomenula da će Kancelarija Vlade Srbije za dijasporu ubuduće nastaviti da podržava ovakve projekte.\n“Ovakvim manifestacijama otvoramo vrata EU za mala, srednja preduzeća i preduzetnike da plasiraju robu i usluge u ovom dijelu Evrope”, rekao je predsjednik Srpsko-austrijsko-italijanskog udruženja privrednika Aleksandar Mihailović, koji se prisutnima obratio u ime organizatora Sajma.\nOn je istakao da je ovo jedinstvena prilika za direktno uspostavljanje i poboljšanje ekonomsko privrednih odnosa, razmjenu iskustava i saradnju srpskih, austrijskih i italijanskih potencijala male privrede.\nSajam “Saspo 2014” održava se u strogom centru Insbruka, gdje na pedeset štandova i mini-šatora svoje proizvode i reklamni materijal izlagači prezentuju poslovnim ljudima, stanovnicima ovog regiona i mnogobrojnim turistima koji svakodnevno posjećuju Insbruk.\n“Na sajmu privrede u austrijskoj pokrajini Tirol, u Insbruku, imamo priliku da razgovaramo kako sa privrednicima sa naših prostora i Srbije tako i sa privrednicima iz Austrije, Italije, Švajcarske”, rekao je načelnik opštine Ugljevik Vasilije Perić, koji predvodi delegaciju ove opštine.\nOn je podsjetio da je ono prvi sajam ovakve prirode. “Mi iz opštine Ugljevik očekujemo da i ubuduće naši privrednici, posebno iz malih i srednjih preduzeća, prezentuju svoje proizvode kako privrednicima sa naših prostora koji se bave određenim biznisom tako i svima onima koji su zainteresovani za naše investicione i privredne mogućnosti”, rekao je Perić.\nOn je dodao da su već obavljeni razgovori sa ugljevičkim privrednicima koji rade na području Austrije, Italije, Švajcarske o ulaganju na područje ove opštine. “U tom smislu smo dogovorili određene susrete koji će se desiti u narednom periodu”, naglasio je Perić.\nUčešćem na ovom sajmu opština Ugljevik imaće priliku da predstavi proizvode kojima raspolaže, usluge i projekte i prirodne potencijale, izjavio je učesnik na Sajmu Mladen Vasilić.\nUz rukovodstvo opštine Ugljevik, na Prvi sajamu srpske privrede i srpskih brendova “Saspo” iz Ugljevika stigli su i predstavnici privrede ove opštine – “Kombi transa”, “Grajner enterijera”, Zemljoradničke zadruge “Ugljevik”, kao i opštinske Agencije za mala i srednja preduzeća.\n“Saspo 2014” prate i manifestacije i prezentacije Srbije i Republike Srpske, okrugli stolovi, sastanci, prezentacije i razni kulturni i gastronomski događaji, a u kulturnom dijelu manifestacije učestvovao je KUD “Rudar” Ugljevik.\nSvečanom otvaranju prisustvovale su brojne zvanice, predstavnici Gradske uprave Insbruka i Privredne komore pokrajine Tirol. Srna


Zgrada Ministarstva inostranih poslova Crne Gore, Podgorica\nPrvoj savjetnici u Ambasadi Crne Gore u Ankari Mirni Nikčević skraćen je mandat i suspendovana je do pravosnažnog okončanja disciplinskog postupka, saopšteno je iz crnogorskog Ministarstva inostranih poslova (MIP), prenosi SRNA.\nZbog stavova i komentara na ličnom profilu na društvenoj mreži Fejsbuk protiv nje je početkom sedmice pokrenut disciplinski postupak, nakon što je vrijeđala vjernike koji su se na Trojičindanski dan okupili ispred Sabornog hrama Hristovog vaskrsenja u Hramu u Podgorici.\n"Donesena je odluka o skraćenju mandata Mirne Nikčević, savjetnice u Ambasadi Crne Gore u Ankari i pokrenut je postupak za udaljenje sa rada do pravosnažnog okončanja disciplinskog postupka", navedeno je iz Ministarstva.\nNikčevićeva je na Fejsbuku napisala da bi zapalila Saborni hram Hristovog vaskrsenja u Podgorici i "sva goveda tamo".\nMinistar spoljnih poslova Srbije Ivica Dačić ocijenio je huškačkom i sramnom izjavu diplomatske predstavnice Crne Gore u Turskoj Mirne Nikčević i istakao da ona treba da bude sankcionisana.\nCrnogorski MIP pokrenuo disciplinski postupak protiv Mirne Nikčević


SRBISLAV FILIPOVIĆ, narodni poslanik: I ako mi prete, iz sve snage nastavljam da podržavam politiku Aleksandra Vučića! | INFO 24\nSRBISLAV FILIPOVIĆ, narodni poslanik: I ako mi prete, iz sve snage nastavljam da podržavam politiku Aleksandra Vučića!\nIza pretnji vešanjem i ubistvom na društvenim mrežama, koje su, između ostalih, upućene i narodnom poslaniku Srpske napredne stranke, Srbislavu Filipoviću, stoji, kako sam kaže, ekipa na čelu sa Đilasom i Obradovićem, izjavio je za INFO 24 ovaj poslanik i dodao:\n„Nakon brojnih pretnji, koje dobijaju kako predsednik Aleksandar Vučić, potom ministar policije, Nebojša Stefanović, Vladimir Đukanović , ali i drugi dobronamerni, pristojni i čestiti ljudi, koji vode Srbiju u pravom smeru i pravcu, moram da istaknem da sam i ja, već tri dana za redom, dobijao pretnje od onih ljudi koji žele da naruše stanje u našoj zemlji i koji pokušavaju da zaustave Srbiju i pokušavaju da obnove vreme pljačke i korumpcije u Republici Srbiji“, izjavio je za INFO 24 Srbislav Filipović, narodni poslanik Srpske napredne stranke. On ističe da te pretnje nisu namenjene njemu kao Srbislavu Filipoviću, već su namenjene Aleksandru Vučiću i njegovoj politici suzbijanja kriminala i korupcije.\nFilipović dalje navodi da je cilj pretnji koje su upućene njemu i njegovim kolegama taj da se zaustavi Srbija, da se zaustavi njen napredak, ali i da se Srbija prepozna, kako unutar sebe, tako i u međunarodnom faktoru kao zemlja koja je nestabilna i u kojoj se dešavaju, kako Filipović naglašava, čudne stvari.\n„Ja sam neko ko će se protiv toga iz sve snage boriti i neću dozvoliti da me u toj borbi, za bolju i uspešniju Srbiju, pokolebaju vucibatine i kriminalci, oni koji su ovu zemlju zadužili i ljude proterivali iz Srbije, i koji najavljuju da će zatvarati medije i koji tuku novinare i prete vešanjem. Protiv njih ću se boriti svakog dana i neće nikakve pretnje moći da me na tom putu zaustave. Iz sve snage ću nastaviti da podržavam politiku Aleksandra Vučića i borbu protiv kriminala i korupcije, koju u našoj zemlji sprovodi Nebojša Stefanović“, naglašava narodni poslanik.\nUpitan da li se plaši za svoj, ali i život svoje porodice, Filipović odgovara:\n„Svakako da mi, kao porodničnom čoveku i ocu dve ćerke, nije ni malo prijatno kada mi prete vešanjem i ubistvom, da, kako kažu, biram bander. Ali mene prema mojoj deci i drugoj deci koja žive u Srbiji, obavezuje želja da im pomognem, želja da budem deo jednog sistema, koji čini sve što je moguće da ovu zemlju izvučemo iz krize i iz onog blata u koje nas je oteralo „žuto preduzeće“. Nećemo dozvoliti nikome, ni ja ni moje kolege, da nas pokolebaju u toj borbi i u njoj ćemo istrajati, podržavajući Aleksabdra Vučića i nećemo sasvim sigurno dozvoliti da lopovi, kriminalci i tajkuni ponovo zasednu na vrh države i da vode ovu našu zemlju i da nastave da je pljačkaju“, naglašava Srbislav Filipović.\nNada Dželebdžić / INFO 24\nZavršena sva četiri tunela kroz Rzav: Vrednost ovogodišnjih radova 270 miliona dinara\nOne thought on “SRBISLAV FILIPOVIĆ, narodni poslanik: I ako mi prete, iz sve snage nastavljam da podržavam politiku Aleksandra Vučića!”\n28/11/2019 u 07:57\nPodrzavam Vas stav i molim da povedete istragu o lopovluku u drzavi i kaznite pocinioce! Lopve u zatvor !!!\nEkspertski razgovori delegacija Vojske Srbije i Združenih snaga NATO iz Napulja održani su danas u Domu Garde na Topčideru. Delegacije su predvodili načelnik Uprave za operativne poslove Generalštaba Vojske Srbije…\nRAŠKI V. BANJA\nDodik: Banja Luka će uvek podržavati Vučića, a ne Izetbegovića\nUgrožavanje mira i sankcije bio bi strašan problem za Srbiju\nStanje na tržištu normalno, nema potrebe za stvaranjem zaliha


Duraković: Dolazak Vučića u Potočare — velika stvar - Sputnjik Srbija\n16:36 04 Avgust 2020\nDuraković: Dolazak Vučića u Potočare — velika stvar\n14:12 08.07.2015 (osveženo 16:19 05.10.2015) Preuzmite kraći link\nNačelnik Opštine Srebrenica Ćamil Duraković smatra da je Srbija napravila pravi korak kada je premijer Aleksandar Vučić rekao da je spreman da dođe u Potočare i naglašava da je tako pružio ruku pomirenja.\nU intervjuu za NIN, Duraković je poručio da zbog toga Vučića respektuje i da je „dobrodošao“, kao i da ne vidi nikakav razlog da se zbog njegovog dolaska povećaju mere bezbednosti, s obzirom na to da će na obeležavanju dve decenije srebreničkog zločina biti „mnogo velikih svetskih ličnosti“.\nUpitan da li se čuo sa Vučićem, kaže da nije, ali da bi voleo, i da ima njegov broj nazvao bi ga „da popiju kafu“.\nDuraković tvrdi da mu je Vučića „najviše žao u ovom momentu“, jer uprkos svim dešavanjima na Balkanu pokušava da napravi istorijski zaokret u procesu pomirenja.\n„U Sarajevu je dao signal, pružio ruku pomirenja… Srbija je napravila pravi korak kada je rekao da je spreman da dođe nama u Potočare“, navodi prvi čovek Srebrenice, uz napomenu da „nema problema sa Srbijom, već sa Banjalukom, sa (predsednikom Republike Srpske Miloradom) Dodikom“.\nDuraković je rekao i da će Vučić biti poseban gost i podseća da je i dolazak Borisa Tadića „za njih bio važan“.\n„Ako i Vučić 11. jula položi cveće i oda počast žrtvama, to će za nas biti velika stvar“, jasan je Duraković, koji za sebe tvrdi da se „klanja svakoj žrtvi“.\nNa pitanje da li je moguće da Naser Orić dođe u Potočare odgovara da „ne veruje“ da će nakon svega doći.\nVučić će predstavljati Srbiju u Srebrenici 11. jula, odlučila je juče jednoglasno Vlada Srbije.\nSaopštavajući odluku, Vučić je istakao da je Srbija spremna na pomirenje, ali ne i na poniženje.\nDuraković, dolazak, Vučić, Ćamil Duraković, region


Poslanik Evropskog parlamenta: Zapad ima pravo da isporuči Ukrajini nuklearno oružje 😮🤨😶 | Red Portal\nIzvor: Tanjug, Foto: ISTOCK\nOn je objasnio da Zapad ima pravo da pokloni Ukrajini nuklearne bojeve glave zato što je Rusija, kako je kazao, prekršila Budimpeštanski memorandum\nOn je objasnio da Zapad ima pravo da pokloni Ukrajini nuklearne bojeve glave zato što je Rusija, kako je kazao, prekršila Budimpeštanski memorandum. Prema njegovoj ideji, nuklearno oružje bilo bi poslato Ukrajini "kako bi ona mogla da odbrani svoju nezavisnost".\nSikorski je napomenuo da se Kijev odrekao svog nuklearnog potencijala nakon potpisivanja memoranduma 1994. godine.\n- Danas Rusi i još neki govore da to nisu bile garancije njene nezavisnosti, ali su tada svi shvatali da će Ukrajina u zamenu za to biti nezavisna zemlja u okviru granica koje su utvrđene još od SSSR - istakao je Sikorski.\nEvo kada se otvaraju beogradski bazeni 🏊🏻♂🌞\n#Poslanik Evropskog parlamenta


KLS: Partizan posle produžetka pobedio Megu, Pavlović najjači! – Sportexpress\nKLS: Partizan posle produžetka pobedio Megu, Pavlović najjači!\nmaj 23, 2015 admin 0 Comment\nKošarkaši Partizana pobedili su posle preokreta i produžetka Mega Leks u Sremskoj Mitrovici u devetom kolu Superlige 96:95.\nNajzaslužniji za osmu pobedu crno-belih bio Saša Pavlović koji se posle oporavka od povrede vratio u tim posle skoro mesec dana.\nOn je meč završio sa 23 poena (9/11 bacanja, 4/5 za dva, 2/7 za tri), šest skokova i tri asistencije. Pavlović je postigao seriju ključnih poena u finišu regularnog dela meča i doneo produžetak svojoj ekipi.\nFenomelan meč za Partizan odgriao je Nikola Milutinov koji je dominirao sa 20 skokova (8 u odbrani, 12 u napadu), a uz to je postigao 13 poena. Mačvan je završio meč sa 22 poena (5/5 slobodna bacanja), 7/11 za dva), uz sedam skokova. Milosavljević je dodao 14 poena, a Tepić devet.\nU ekipi Mega Leksa briljirao je Nikola Jokić sa 33 poena (9/13 bacanja, 9/14 za dva, 2/3 za tri) i 12 skokova, za indeks korisnosti 47! Pratio ga je Miljenović sa 19 poena i sedam asistencija, dok je Kešelj dodao 12 poena.\n← MAJSKA NAGRADA SSS: Laureati Đorđević, Jelača, Gocić, Štefanek i Arsović\nGAZE I DALJE! Zvezda ubedljiva protiv Metalca →\nVUJOŠEVIĆ: Partizan je moj prirodni ambijent, ne funkcionišem van Beograda\njun 26, 2012 admin 0\nTURNEJA U MALAGI: Kahasol deklasirao Partizan\nUBEDLJIVE SRPSKE KRALJICE: Nemice razbijene u Pioniru\nnovembar 21, 2015 admin 0


Tanjug 16. oktobra 2021. 17:26\nOSAKA – Japanska niskobudžetna avio-kompanija „Pič aviejšen“ će ponuditi jeftine karte koje omogućavaju putovanja unutar zemlje, u pokušaju da oživi turističku industriju u zemlji koja je teško pogođena pandemijom korona virusa.\nPutnici će moći da se ukrcaju već 1. novembra na 33 rute koje su u ponudi, saopštila je komoanija i dodala da se nada da će ljudi istraživati različite delove zemlje kao i da će putnici moći da putuju u sklopu takozvanih radnih putovanja, odnosno da će moći da lete dok rade onlajn.\nKompanija će ponuditi više vrsta neograničenih karata, jedna vrsta je „lajt“ plan, koji omogućava putnicima da izaberu svoja sedišta i besplatno čekiraju jedan komad prtljaga.\nDruga vrsta je „go travel“ plan koji je pokrenut u julu prošle godine, koji promoviše domaći turizam, međutim plan je suspendovan u decembru nakon ponovnog porasta slučajeva korona virusa.\nKombinacija A. Zeneke i Moderne/Novavaksa dala jake rezultate\nSPD, Zeleni i FDP potpisali koalicioni sporazum\nTecuo Saito, novi japanski ministar turizma, rekao je ranije ovog meseca da će razmotriti kada će „go travel“ plan biti ponovo nastavljen.\nKombinacija A. Zeneke i Moderne/Novavaksa dala jake…\nOd danas isplata dodatnih 20 evra pomoći za 5,8 miliona…\nProtesti, kontrole – sve više infekcija u redovima…


Fujitsu oborio rekord sa 56 Gbps wireless brzinom prenosa – Android Market\nZajednički projekat kompanije Fujitsu i Tehnološkog instituta u Tokiju, rezultirao je novim rekordom u bežičnom prenosu. Istraživači iz pomenutih grupa su uspeli da postignu 56 Gbps brzine prenosa, a tehnologija koja je upotrebljena bi mogla biti komercijalizovana do 2020. godine, kako bi se poboljšale celularne mreže.\nTest je uključivao mmWave frekvencije između 30 i 300 Ghz a testiranje je obavljano u zatvorenom prostoru, na distancama od 10 centimetara. Iako je test demonstrirao pomenute brzine u zatvorenom prostoru, navodi se da bi se tehnologija mogla primeniti i u eksternim uslovima, uz primenu pojačivača viskoih kapaciteta. Već ranije je sugerisano da se mmWave može koristiti u 5G sistemima.\nHuawei P10 navodno stiže sa zakrivljenim dual-edge...\nFujitsu RH77/X i WR1/X su 12.5-inčni 2-u-1 uređaji...\nPrevious Article Proizvođači laptopova se suočavaju sa velikim zalihama u prvom tromesečju 2016.\nNext Article Samsung bi na svom Unpacked događaju mogao da predstavi i Gear 360 VR kameru


Da bi smo dobro razumeli stvaralaštvo nekog umetnika moramo ga prvenstveno staviti i u vremenski okvir, u kontekst njegovog stvaralačkog trenutka. Vizija Grčke kakvu imamo delimično je projektovana zahvaljujući nemačkom uticaju. Antička Grčka estetika i umetnost vizuelno nisu bile u tako kontrastnim tonovima i geometrijskim određenjima kao što su Listove fotografije ili kadrovi Leni Rifenštal, ali mi volimo da idealizujemo Grčku na osnovu njenog „minimalizma“ koji, zapravo, nikada nije postojao u tom obliku. Jursenar, Rifenštal i List samo su neki od umetnika koji su nam antičku Grčku predstavili kao „mirnu veličinu“, „skladno jedinstvo“, nastavljajući idealizaciju na tragu Vinkelmana.\nMargerit Jursenar tridesetih godina 20. veka boravi u Grčkoj, putuje Mediteranom, sakuplja građu za knjigu o caru Hadrijanu koju je započela, prema sopstvenim rečima, još tokom Prvog svetskog rata kada je kao devojčica videla bistu rimskog cara izvađenu iz Temze u Britanskom muzeju. Kao i List, ona svoje delo objavljuje kasnije, tek 1955. godine. List je posetio Grčku između 1937. i 1942. godine nekoliko puta. Na tim putovanjima su nastale priložene fotografije, objedinjene u knjizi Svetlost nad Grčkom – Simfonija u slikama (Licht über Hellas – Eine Symphonie in Bildern).\nList je želeo da fotografije objavi 1939. ali je početak rata obustavio njegove planove. Tokom rata, po nalogu izdavača, putovao je u Grčku da bi fotografijama dopunio planiranu monografiju. Međutim, čitav projekat bio je osuđen na neuspeh jer je 1945. godine štamparija bombardovana i sve knjige su uništene. Njegov minhenski izdavač je konačno objavio monografiju tek 1953. U međuvremenu, dogodilo se da su neke Listove fotografije bile deo jednog francuskog izdanja iz 1938. godine koje je bilo posvećeno antičkoj književnosti.


Lokalni izbori u Crnoj Gori: Pobeda DPS-a, pretnje, nepravilnosti i zastrašivanja - 27.05.2018, Sputnik Srbija\nLokalni izbori u Crnoj Gori: Pobeda DPS-a, pretnje, nepravilnosti i zastrašivanja\nPrema prvim preliminarnim rezultatima, Demokratska partija socijalista (DPS) ostvarila je ubedljivu pobedu na lokalnim izborima u Crnoj Gori, pa će sama ili u... 27.05.2018, Sputnik Srbija\nvesti, svet, crna gora, lokalni izbori u crnoj gori, region\n22:34 27.05.2018 (Osveženo: 03:48 26.08.2021)\n© REUTERS / Stevo VasiljevicIzbori u Crnoj Gori\nPrema prvim preliminarnim rezultatima, Demokratska partija socijalista (DPS) ostvarila je ubedljivu pobedu na lokalnim izborima u Crnoj Gori, pa će sama ili u koaliciji sa svojim partnerima na državnom nivou moći da formira vlast u većini od deset opština u kojima se glasalo, saopštili su večeras posmatrači Centra za monitoring (CEMI).\nMilačić: Partijski vojnici DPS-a naoružani do zuba širili strah na izborima\n27 Maj 2018, 19:13\nOpozicija je tokom dana ukazivala na brojne nepravilnosti i incidente, koje vladajuća partija negira.\nKako je saopštio CEMI, na osnovu uzorka od 64 odsto obrađenih biračkih mesta u Podgorici, DPS je osvojio 47,3 odsto glasova, koalicija Podgorica za 21. vijek 25,8 odsto, koalicija Demokratskog fronta i Socijalističke narodne partije 12 odsto, Socijaldemokrate 5,1, Građanski savez za promjene SDP-Demos 3,2 odsto glasova birača, prenosi RTCG.\nNa osnovu 90 odsto prebrojanih glasova, koalicija okupljena oko DPS-a u Bijelom Polju osvojila je 59 odsto glasova, dok je Demokratski front osvojio 9,7, Koalicija Bijelo Polje za 21. vijek — 8,4, SNP — 7,9, SDP — 7,2, a Ujedinjena Crna Gora — 3,8 odsto glasova, prenosi RTCG.\nKrvave glave: Ko je pretukao opozicione aktiviste u Podgorici (foto, video)\nDPS je u Pljevljima osvojio 52,9 odsto glasova, Demokrate 20,1, koalicija NSD-SNP-PzP 13,4, Za spas Pljevalja 11,1, a lista Pljevlja svima 1,9 odsto.\nU Baru je na osnovu 81 odsto obrađenih biračkih mesta, DPS osvojio 34,7, Socijaldemokrate — Mićo Orlandić, 18,8, lista Radomira Novakovića Cakana 12,4, Koalicija Bar za 21. vijek 11,4, Demokratski front — SNP 6,6 i Socijaldemokratska partija 6,5 odsto glasova.\nPrema nezvaničnim rezultatima, Demokratska partija socijalista je osvojila apsolutnu vlast i u Žabljaku, Šavniku, Pljevljima, Danilovgradu i Gradskoj opštini Golubovci.\n27 Maj 2018, 18:36\nNekoliko opozicionih partija prijavilo je incidente u 11 opština, koje su, prema mišljenju opozicije, izazvale pristalice vladajuće Demokratske partije socijalista (DPS), predsednika Mila Đukanovića.\nNajoštrija borba se odvijala u glavnom gradu između pristalica vladajuće stranke i opozicije, gde je došlo do nekoliko sukoba.\nDemokratska partija socijalista negira optužbe protivnika i opoziciju okrivljuje za „ometanje procesa glasanja i provokaciju glasača“.\nlokalni izbori u Crnoj Gori


Žig "Čuvarkuća" ponelo još 53 proizvoda iz Srbije, a prvi put i iz metalskog sektora - Biznis Telegraf.rs\n19/09/20 | 15:58\nSa ovim proizvodima, porodica "Čuvarkuća" uvećana je na 128 članova, a uskoro se očekuju i novi nosioci žiga\nPrestižni žig je deo akcije "Stvarano u Srbiji" / Foto: Tanjug/Dragan Kujundžić\nPravo na žig "Čuvarkuća", odnosno potvrdu kvaliteta i domaćeg porekla, dobilo je još 53 proizvoda među kojima su i prvi proizvodi iz metalskog sektora, saopštio je ekspertski Savet koji dodeljuje ove žigove.\n"Čuvarkuće" se dodeljuju u projektu Privredne komore Srbije (PKS) "Stvarano u Srbiji", koja je saopštila da su nova prava na ovaj žig dodeljana za 19 proizvoda iz metalskog sektora i 34 iz prehrambene industrije.\nNove "Čuvarkuće" pripale su priključcima za traktore i motokultivatore i samohodne mašine "FMP Agromehanike", Boljevac, stubovima za javno osvetljenje kraljevačke "Amige", kao i testeninama i proizvodima od kozjeg mleka "Ukusi moga kraja", koje sa svojim partnerima širom Srbije proizvodi kompanija "Merkator S".\n"Čuvarkuće" su pripale i različitim vrstama meda i proizvodima na bazi meda firme "Cmana", Krnjevo, voćnim sokovima kompanije "Rauch Serbia" iz Koceljeva, kao i proizvodima od aronije preduzeća "Aronija vita", Surduk. Sa ovim proizvodima, porodica "Čuvarkuća" uvećana je na 128 članova, a uskoro se očekuju i novi nosioci žiga, saopštila je PKS.\nPredsednik Saveta, Mihailo Vesović, saopštio je da su odluke donete jednoglasno. On je ocenio da je značajno što se širi krug delatnosti i proizvoda koji se kandiduju za žig.\n- Interesovanje kompanija za žig ''Čuvarkuća'' premašilo je očekivanja i u ovom trenutku imamo gotovo 500 kandidovanih proizvoda i proizvodnih linija iz različitih sektora proizvodne delatnosti - rekao je Vesović. Dodao je da je značajno to što su prve "Čuvarkuće" dobili proizvodi iz metalskog sektora, jer je taj sektor značajna karika u lancu vrednosti ostalih industrija.\n"Čuvarkuće" su ovaj put pripale i različitim vrstama meda / Foto: Telegraf.rs\nOcenio je da će žig "Čuvarkuća" doprineti izvoznoj konkurentnosti proizvoda u oblasti znanja i tehnologija, a time i održivom i stabilnom rastu. Ljubinko Gobeljić, predsednik "Agromehanike", najvećeg domaćeg proizvođača poljoprivredne mehanizacije, rekao je da žig "Čuvarkuća" za proizvode te kompanije predstavlja veliku dodatu vrednost i potvrdu kvaliteta.\n- Sa oznakama ''Čuvarkuće'' bićemo još bolji promoteri srpskog metalskog kompleksa, posebno ako se uzme u obzir veliki broj država u koje izvozimo i reprezentativnost međunarodnih sajmova na kojima učestvujemo - kaže on.\n"Čuvarkuće" je osvojilo 16 proizvoda ove firme u četiri proizvodne linije: traktorski priključci za usitnjavanje biljnih ostataka, za obradu zemlje, košenje i obradu sena i samohodne mašine. Gobeljić je ukazao da su svi proizvodi ispunili, a mnogi i premašili kriterijum od najmanje 80 odsto vrednosti stvorene u Srbiji.\nGeneralni direktor "Rauch Serbia", Perica Aleksić, rekao je da je ova kompanija izuzetno ponosna što je postala deo akcije, a njihovi proizvodi dobili pravo na žig. Dodao je da će žig proizvode približiti potrošačima u Srbiji.


Američki predsjednik Joe Biden najavio je da će Ukrajini biti odobren dodatni paket pomoći Ukrajini vrijedan 800 miliona dolara u momentu u kojem se suočava sa novim ruskim napadom na istoku zemlje.\nBiden je tokom obraćanja u Bijeloj kući ukazao da će Ukrajini, između ostalog, biti poslata teška artiljerija, haubice, municija i taktičke bespilotne letjelice – istovremeno pozvavši Kongres da odobri dodatne finansije za pomoć Kijevu.\n"U važnom smo trenutku u kojem će biti određena naredna faza rata. Sjedinjene Države i saveznici čine sve što je u njihovoj moći kako bi Ukrajini obezbjedili opremu i oružje koje joj je potrebno", rekao je Biden, koji je tokom obraćanja doveo u pitanje tvrdnje Kremlja da kontroliše lučki grad Marijupolj, koji je tokom ruske invazije pretrpio znatnu štetu.\n"Amerika šalje oružje direktno prvim linijama slobode. Paket pomoći omogućiće stabilno snadbijevanje Ukrajine oružjem tokom narednih nekoliko nedjelja. Bitka za Kijev bila je istorijska pobjeda Ukrajinaca, sada je potrebno ubrzati dostavljanje pomoći", rekao je američki predsjednik.\nTakođer Biden je najavio da će od Kongresa, kako bi pomoć Ukrajini bila održiva, naredne nedelje zatražiti dodatna sredstava – rekavši da će SAD ukrajinskim vlastima obezbjediti 500 miliona dolara direktne ekonomske pomoći.\n"Pokrenućemo program kojim ćemo pomoći dijelu građana Ukrajine da se nastane u Sjedinjenim Državama. Program će onima koji u SAD-u imaju sponzora omogućiti da dođu ovdje", rekao je on.\nAmerički predsjednik također je najavio da će svim brodovima, povezanim sa Rusijom, biti zabranjeno da uplovljavaju u američke luke.\nUključujući najavljena novčana izdvajanja Sjedinjene Države su Ukrajini, od početka ruske invazije krajem februara 2022. obezbjedile i dostavile pomoć u iznosu koji prelazi tri milijarde dolara.\nU srijedu, SAD su uvele nove sankcije još desetinama pojedinaca i entiteta optuženih za izbjegavanje trenutnih sankcija izrečenih Moskvi zbog njene invazije na Ukrajinu.\nMichael O’Hanlon, viši saradnik i direktor istraživanja vanjske politike na Institutu Brookings, rekao je za Glas Amerike da, pored vojne pomoći i ekonomskih sankcija, Washington mora početi razmišljati o mogućem završetku sukoba.\n"A onda, razmislite šta možemo učiniti da ohrabrimo strane, radeći sa drugim vanjskim akterima, čak i Kinezima možda, da pokušaju doći do neke pozicije s kojom svi možemo živjeti, u poređenju sa alternativom da se ovo pretvori u višemjesečni ili čak višegodišnji sukob", rekao je O'Hanlon. "Ali kratkoročno, mi samo pokušavamo pomoći Ukrajincima da ne izgube."\nVjeruje se da je više od 100.000 Ukrajinaca zarobljeno u Mariupolju, gdje je živjelo 400.000 ljudi prije nego što je Rusija napala zemlju 24. februara.\n"Tamošnji uslovi su zaista užasni", rekao je američki državni sekretar Antony Blinken u srijedu na diplomatskoj konferenciji u Panami. On je naglasio da su se pokušaji humanitarnih koridora koji bi omogućili stanovnicima Mariupolja da pobjegnu "vrlo brzo raspali".\nBorba oko Mariupolja dio je šire ruske ofanzive u strateški važnom regionu Donbasa, gdje Moskva pojačava svoje vojno prisustvo.\n"Trenutni cilj Moskve je da proširi svoju kontrolu na istoku i jugu. U idealnom slučaju, oni bi željeli da zauzmu Harkov i Odesu", rekao je za Glas Amerike John E. Herbst, viši direktor Euroazijskog centra Atlantskog vijeća i bivši američki ambasador u Ukrajini. "Ali to su veliki prohtjevi. Možda će se morati zadovoljiti Mariupoljom."\nDana 25. marta, nakon gubitaka na sjeveru Ukrajine, Moskva je najavila veliku promjenu strategije i uklonila snage sa sjevera, uključujući predgrađe glavnog grada Kijeva, kako bi konsolidirala vojne dobitke u Donbasu i uspostavila kopneni most prema Krimu.\nAnalitičari kažu da će, ako ruske snage steknu potpunu kontrolu nad Donbasom, njihove diplomate biti u boljoj poziciji da zahtijevaju autonomiju za region.\n"Ali čak i ako on (ruski predsjednik Vladimir Putin) ostvari velike dobitke na istoku i jugu i prihvati nagodbu koja mu daje kontrolu nad njegovim novim osvajanjima, to ne znači da će biti zadovoljan", rekao je Herbst.\nAnalitičari Ministarstva odbrane SAD kažu da bi bitka za regiju Donbas, gdje borbe traju od moskovske aneksije Krima 2014., mogla trajati još mjesecima.\nNove američke sankcije pogađaju banke, oligarhe, kriptovalute...\nRusija se trudi da prikrije broj stradalih vojnika u Ukrajini\nUkrajina odbila ultimatum Rusije da preda Mariupolj


Majkrosoft bacio rukavicu Soniju: Otkriveno kada izlazi Xbox Series X - Report.rs\nBy Milos P. 08/13/2020 Najnovije, Tech\nSada je Microsoft rešio da otkrije nešto konkretniji period izlaska, ali ne i tačan dan. U specijalnoj objavi na Xbox sajtu, sada stoji da Xbox Series X konzola dolazi u novembru.\nNovembar je ustaljeni mesec kada su u pitanju dolasci Xbox konzola, pošto je originalni Xbox izašao 15. a Xbox 360 i Xbox One 22. novembra. Vrlo je verovatno da će Microsoft pratiti iste datume, pa tako Xbox Series X možemo očekivati u drugoj polovini ovog meseca.\nJedan od potencijalnih datuma je i 20. novembar, ili praktično bilo koji datum u susret Danu zahvalnosti.\nOtkriveno je i da će na hiljade video-igara biti dostupno od prvog dana za igranje putem Xbox Series X, pre svega zahvaljujući backwards compatibility tehnologiji.\nŠto se tiče noviteta, preko 50 novih video-igara je planirano do kraja godine koje su optimizovane za XSX, tu je i niz potpuno novih naslova/ekskluziva, kao što su Scorn, The Medium i slično, sa sve 40 video-igara koje su se ranije pojavile, a optimizovane su do maksimuma.\nJedna od video-igara iz te cifre neće biti Halo Infinite, koji je prvobitno važio za predvodnika brenda. Odlaganje za 2021. godinu dolazi nakon negativne reakcije publike na prikazani gejmplej, kao i kako bi developeri u narednim mesecima posvetili više pažnje na poboljšanje proizvoda.\nJedan od ranijih planova od kojeg se odustalo je bio da Xbox Series X konzola postane dostupna još od avgusta, što bi dalo prednost u odnosu na Soni, ali to jednostavno nije bilo moguće izvesti zbog koronavirusa i niza pratećih tehničkih poteškoća.\nIzvor:PLAY.CO.RS, Foto: Xbox.com\nPlaystation 5 Sony Xbox\nXbox bi mogao da posluži kao portal ka virtuelnim svetovima